hotchpotch/miracl-hf-unified huggingface dataset:
కాశ్మీర రాజతరంగిణి కథలు
కాశ్మీర రాజతరంగిణి కథలు ప్రముఖ రచయిత కస్తూరి మురళీకృష్ణ రాసిన చారిత్రిక కథామాలిక. 11శతాబ్దిలో కల్హణుడు రచించిన కశ్మీర రాజతరంగిణిని ప్రతిబింబించేందుకు రాసిన కథామాలిక. చారిత్రిక గ్రంథంగా, కావ్యంగా ప్రామాణికత, ప్రఖ్యాతి పొందిన కల్హణుని రాజతరంగిణిని కథలుగా విభజించుకుని ఈ కథల రచన చేశారు.
7,836శ్లోకాలలో పొందుపరచిన కశ్మీర రాజుల చరిత్రను 16 కథలలో ప్రతిబింబించే ప్రయత్నంగా రచయిత ఈ గ్రంథాన్ని గురించి వివరించారు. ఈ కథలు 1998-99 మధ్యకాలంలో జాగృతి వారపత్రికలో ధారావాహికగా ప్రచురితమయ్యాయి. ఏప్రిల్, 2006లో ఎమెస్కో బుక్స్ తొలిముద్రణగా ప్రచురించింది. ఈ పుస్తకం 2009 జనవరిలో ద్వితీయ ముద్రణ పొందింది.
కశ్మీర రాజతరంగిణి కథలు గ్రంథానికి 11వ శతాబ్ది నాటి చరిత్రకారుడు, కవి కల్హణుడు రచించిన కశ్మీర రాజతరంగిణి ఆధారం. రాజతరంగిణిలో ఏడు తరంగాలు(అధ్యాయాలు)గా కలియుగారంభం నుంచి గల కశ్మీర రాజుల చరిత్రను కావ్యంగా రచించారు. ఆధునిక చరిత్రకారులు భారత చరిత్ర పరిశోధనలకు ఆధారంగా స్వీకరించిన ప్రామాణిక గ్రంథం రాజతరంగిణి.
చారిత్రిక వాస్తవికతతో పాటుగా కల్పన, రమణీయత వంటి కావ్య లక్షణాలను కలిగిన రాజతరంగిణి కావ్యం తెలుగు సాహిత్యకారులను ఆకర్షించింది. జ్ఞానపీఠ పురస్కార గ్రహీత, ప్రసిద్ధ సాహిత్యకారుడు విశ్వనాథ సత్యనారాయణ కశ్మీర రాజతరంగిణినీ, ఆ గ్రంథం చారిత్రికతపై కోట వెంకటాచలం రచించిన చరిత్ర గ్రంథాలను ఆధారంగా చేసుకుని కాశ్మీర రాజవంశావళి పేరుతో నవలల మాలికను రచించారు. ప్రముఖ పాత్రికేయుడు, సాహిత్యకారుడు పిలకా గణపతిశాస్త్రి కల్హణుని రాజతరంగిణి కావ్యంలోని కొన్ని కథాంశాలను విస్తరించి కశ్మీర పట్టమహిషి నవలతో పాటుగా, కొన్ని నవలికలు, కథలూ రచించారు.
అయితే వారెవరూ కల్హణుని కావ్యాన్ని మొత్తంగా అనుసృజించడమో, కావ్యగతమైన మొత్తం క్రమాన్ని రచనల్లో ప్రతిబింబించే ప్రయత్నమో చేయలేదు. తమ రచనలు స్వతంత్ర రచనలుగానే సృజన చేశారు. కశ్మీర రాజతరంగిణి కథలు గ్రంథంలో కల్హణుని కావ్యాన్ని అనుసరిస్తూ కలియుగారంభం నుంచి కల్హణుని కాలం వరకూ సాగిన రాజతరంగిణిని ప్రతిబింబించేందుకు కస్తూరి మురళీకృష్ణ ప్రయత్నం చేశారు.
రాజతరంగిణి కావ్యం కలియుగారంభం నుంచి మొదలుకొని కశ్మీర రాజుల చరిత్రను, తద్వారా సంబంధిత వ్యవస్థల చరిత్రను చెబుతూండగా దాన్ని అనుసరించే ఈ గ్రంథానికి ఇతివృత్తంగా స్వీకరించారు. 16 కథల్లో ప్రతిబింబించిన రాజుల జీవితాన్నే కాక కథలలో ప్రసక్తి కల్పించి మరీ కథకూ కథకూ మధ్యకాలంలో పాలించిన రాజుల, వంశాల వివరాలు చెప్పారు. చారిత్రిక వివరాలను యథాతథంగా ఉంచి, "ఇది ఇలా జరిగి ఉండొచ్చు"నన్న ఊహలతో కల్పనను అల్లారు.
గ్రంథంలోని కథలు ఇవి:
కవలలు (నవల)
కవలలు నవలను జ్ఞానపీఠ పురస్కార గ్రహీత, కవిసామ్రాట్ విశ్వనాథ సత్యనారాయణ రచించారు. కాశ్మీర రాజవంశ నవలలు శీర్షికన విశ్వనాథ రాసిన నవలా మాలికలో "కవలలు" నవల భాగం.
"కవలలు" నవల రచనా కాలం 1966. కవిసామ్రాట్ విశ్వనాథ సత్యనారాయణ ఈ నవలను ఆశువుగా చెప్తుండగా ఆయన శిష్యుడైన గరికపాటి సత్యనారాయణ లిపిబద్ధం చేశారని రచయిత కుమారుడు విశ్వనాథ పావనిశాస్త్రి నిర్థారించారు. 1966లో తొలిముద్రణ పొందిన ఈ నవల 2006కు మొత్తం మూడు ముద్రణలు పొందింది.
కల్హణుడు రాసిన కశ్మీర రాజతరంగిణిని ఆధారం చేసుకుని విశ్వనాథ రాసిన ఆరు నవలల మాలిక. వేలయేళ్ల చరిత్రను సాధికారికంగా నిర్ధారించుకుని ఆసక్తికరమైన వర్ణనలతో కల్హణుడు 11శతాబ్దిలో రాసిన కశ్మీర రాజతరంగిణి అటు చారిత్రిక గ్రంథంగా, ఇటు కావ్యంగా ప్రాముఖ్యత పొందింది.
పాశ్చాత్య చరిత్ర పండితులు, వారిని అనుసరించిన భారతీయ చరిత్ర పండితులు చరిత్రలోని ఎన్నో అంశాలను విస్మరించి మన గతానికి అన్యాయం చేశారని చెప్పే విశ్వనాథ దృష్టి సహజంగానే కశ్మీర రాజతరంగిణిపై పడింది. రాజతరంగిణిలో రాసిన పలువురు రాజులు, రాణులు, వారి జీవితాలు, ఆనాటి వాతావరణాన్ని అంశంగా తీసుకుని 6 నవలల మాలికను విశ్వనాథ సృష్టించారు. కాశ్మీర రాజవంశ నవలలు ఇవి:
పాతిపెట్టిన నాణెములు
పాతిపెట్టిన నాణెములు నవలను జ్ఞానపీఠ పురస్కార గ్రహీత, కవిసామ్రాట్ విశ్వనాథ సత్యనారాయణ రచించారు. పాతిపెట్టిన నాణెములు నవల విశ్వనాథ సత్యనారాయణ రాసిన కాశ్మీర రాజవంశ నవలలు అనే నవలా మాలికలో భాగం.
నవల రచనా కాలం 1966. కవిసామ్రాట్ విశ్వనాథ సత్యనారాయణ ఈ నవలను ఆశువుగా చెప్తుండగా ఆయన శిష్యుడైన గరికపాటి సత్యనారాయణ లిపిబద్ధం చేశారని రచయిత కుమారుడు విశ్వనాథ పావనిశాస్త్రి నిర్థారించారు. 1966లో తొలిముద్రణ పొందిన ఈ నవల 2006కు మొత్తం మూడు ముద్రణలు పొందింది.
కల్హణుడు రాసిన కశ్మీర రాజతరంగిణిని ఆధారం చేసుకుని విశ్వనాథ రాసిన ఆరు నవలల మాలిక. వేలయేళ్ల చరిత్రను సాధికారికంగా నిర్ధారించుకుని ఆసక్తికరమైన వర్ణనలతో కల్హణుడు 11శతాబ్దిలో రాసిన కశ్మీర రాజతరంగిణి అటు చారిత్రిక గ్రంథంగా, ఇటు కావ్యంగా ప్రాముఖ్యత పొందింది.
పాశ్చాత్య చరిత్ర పండితులు, వారిని అనుసరించిన భారతీయ చరిత్ర పండితులు చరిత్రలోని ఎన్నో అంశాలను విస్మరించి మన గతానికి అన్యాయం చేశారని చెప్పే విశ్వనాథ దృష్టి సహజంగానే కశ్మీర రాజతరంగిణిపై పడింది. రాజతరంగిణిలో రాసిన పలువురు రాజులు, రాణులు, వారి జీవితాలు, ఆనాటి వాతావరణాన్ని అంశంగా తీసుకుని 6 నవలల మాలికను విశ్వనాథ సృష్టించారు. కాశ్మీర రాజవంశ నవలలు ఇవి:
బంజారాల చరిత్ర సంస్కృతి (పుస్తకం)
బంజారాల సంస్కృతి మరియు చరిత్రను సమగ్రంగా తెలిపే ఈ గ్రంథంలో బంజారాలకు సంబందించిన అనేక విషయాలు చాల మందికి తెలియని అనేక విషయాలను తెలియ జేసే పరిశోధన గ్రంథము.
రచన: చీనీ నాయక్: పుటలు: 600, వెల రూ: 400, మొదటి ముద్రణ: 1998, ప్రచురణ: హథీరాం భావాజీ పబ్లి కేషన్స్, 11/339 - A -1 అరవింద నగర్, అనంతపురం.
బంజారాలు, సుగాలీలు, లంబాడాలు, ఇలా అనేక రకాలుగా పిలువ బడే వీరు రాజస్థాన్ కు చెందిన రాజ వంశీయులు. వెయ్యేండ్ల క్రితం మహమ్మదీయుల అరాచకాలకు బలై దేశంలో నలు దిక్కులకు పోయి సంచార జీవులుగా జీవనం సాగిస్తున్నారు. అదే విధంగా బంజారాలు మంచి దైవ భక్తులు కూడ. ఈ విషయాలను నిరూపించ డానికి రచయిత చాల ఉదాహరణలను చూపారు. ఈ గ్రంథము వ్రాయడానికి రచయిత అనేక విషయాలను పరిశోదించి, పరిశీలించి చాల శ్రమ తీసుకున్నాడు.
బంజారాలు మంచి దైవ భక్తులు: " పూర్వం తిరుమల-తిరుపతి దేవస్థానం హాథీర్తాం భావాజి మఠటం ఆధీనంలో వుండేది. మఠాథిపతి హాథీరాం ఒక బంజారా. అతని తర్వాత తి.తి.దేవ స్థానం ప్రభుత్వ పరమైనది. కాని మఠాధిపతి బంజార అయినందున బంజారాలకు అనగా తిరుమల తిరుపతి కి వచ్చే బంజారాలకు ఆ మఠంలో వసతి ఏర్పాటు చేసే వారు. తిరుపతిలో కూడ ఇంకా చాల పెద్ద మఠం వున్నది. కాని ప్రస్తుతం ఆ మఠం బంజారాలను చిన్న చూపు చూస్తున్నది.
బంజారాలు చాల మంచి దేశ భక్తులు. రాజ భక్తులు. వారి భక్తి తత్వానికి మెచ్చి అల నాటి గోల్కొండ కోట దర్వాజాలలో ఒక దానికి బంజారా దర్వాజ అని పేరు పెట్టారు.
1600
1600 గ్రెగోరియన్‌ కాలెండరు యొక్క లీపు సంవత్సరము.
ప్రాకృత వాఙ్మయంలో రామకథ (పుస్తకం)
రచన: డా: తిరుమల రామ చంద్ర:, ప్రచురణ:సంఖ్య: 5, ప్రాకృత అకాడమి, ప్రథమ ముద్రణ: 1992, ప్రతులకు:... పాకృత అకాడెమి:, బరోడా బ్యాంకు కాలని, న్యూబాకారం, హైదరాబాదు.,విశాలాంధ్ర పబ్లిషింగ్ హౌస్, బ్యాంకు స్త్రీటు, హైదరాబాదు. ధర: రూ.30/-
ప్రాకృత సాహిత్యంలో మనకు లభించే అతి ప్రాచీన రామ కథ బుద్ధ జాతక కథలోనిది. జాతక కథలు బుద్ధ భగవానుడి పూర్వ జన్మ గాథలు. ఇవి మొత్తం 550. వీటిలో మూడు రామ కథలున్నాయి.
పూర్వం వారణాసిలో ధర్మ ప్రకారం రాజ్య చేస్తుంటాడు. అతని 16 వేల మంది భార్యలు. పట్టపు రాణికి ఇద్దరు కుమారులు. ఒక కుమార్తె జన్మించారు.
రాధాగోపాలం కథలు
రాధాగోపాలం కథలు ప్రముఖ హాస్యరచయిత, సినీనిర్మాత, రచయిత ముళ్లపూడి వెంకట రమణ రచించారు. యువ దంపతులైన రాధ మరియు గోపాలం పాత్రలుగా వారి సాంసారిక జీవితంలోని గిల్లికజ్జాలు, కోపతాపాలు, సరసాలు, సరదాలు కథాంశాలుగా రాసిన కథలు ఇవి.
రాధాగోపాలం కథల్లో ఒక్క కథ తప్ప రమణ అన్నీ 1954-55ల్లో రాశారు. ప్రమాదో ధీమతామపి అను గోపాలోపనిషత్తు కథ మాత్రం 1996లో ఆంధ్రా బ్యాంకు వారి కోరిక మేరకు రాశారు. కుటుంబ జీవితంలోని సొగసులను రమ్యంగా గ్రంథస్థం చేసిన రమణ ఈ కథామాలికను బ్రహ్మచారిగా ఉన్నప్పుడే రాయడం విశేషం.
రాధాగోపాలం కథలలోని ఇతివృత్తాలు దాంపత్య జీవితంలోని వివిధ దశలను, మారుతూండే మానసిక తత్త్వాలను ఆధారం చేసుకుని అల్లారు. "లహరి" కథలో కొత్తగా పెళ్లైన రాధా గోపాలాల మధ్య చీర రంగు గురించి గొడవ రావడం, రాధను వదిలి గోపాలం వేరే రైలుపెట్టె ఎక్కడం వంటివి సాగి చివరకు ఆ మాత్రం విరహాన్నే గోపాలం భరించలేక తప్పొప్పుకోవడం ఇతివృత్తం. "రాధమ్మ బాకీ"లో రాధమ్మ కోసం తాను చేసిన అప్పులు గోపాలం చెప్తే, గోపాలం కోసం రాధమ్మ పడ్డ పాట్లు ఆమె చెప్పడం ముఖ్య కథాంశం. సాధారణంగా అమ్మాయి ప్రేమ కోసం తాపత్రయపడే అబ్బాయిల గురించి చెప్తారు కానీ ఈ కథ దానికి విప్రతిపత్తిగా ఉంటుంది. "కుమార సంభవం" గోపాలం, రాధల పెళ్ళి ముందు నుంచీ ప్రారంభమౌతుంది. గోపాలం మనసులో వేర్వేరు అమ్మాయిలు దీపాలు వెలిగిస్తూ ఆపై ఎవరెవర్నో చేసుకుని ఆ దీపాలు తమతో తీసుకుపోతున్న నూత్న యౌవనంలో కథ మొదలవుతుంది. అదే సమయంలో అతని బామ్మ గారు, పక్కింటి మామ్మ గారితో ఎవరు ముందు మునిమనవణ్ణి ఎత్తుకుంటే వాళ్లు లక్షవత్తుల నోముఫలం ధారవోసి, కాశీకి తీసుకెళ్లి తీసుకురావాలనే పందెం వేసుకుంటారు. అక్కణ్ణించి మొదలై ఎలా కుమారుడు సంభవించాడనేదే ఇతివృత్తంగా రాశారు. "చుట్టాలొచ్చారు" కథ రాధ గోపాలాల ఇంటికి వేలువిడిచిన చుట్టాలు తిరపతి వెళ్తూ రావడం ఇతివృత్తంగా ఉంటుంది. "తిమింగిలగిలం" కథ అప్పులడిగి వడేసి పట్టుకుపోయే అప్పారావు ఉరఫ్ తుకారాన్ని వదిలించుకునేందుకు గోపాలం రాధ చెల్లెలి వరసైన అమ్మాయి సీతనిచ్చి పెళ్ళి చేసే ప్రయత్నం చేస్తాడు. చివరికి వేరే ఋణధృవం సుబ్బారావుకి దొరికి అతని మరదలికి ఇచ్చి చేయడం వైపుకు మలుపు తిరుగుతుంది ఇతివృత్తం. ఆంధ్రాబ్యాంకు వారు కోరగా రాసిన కథ కావడంతో "శ్రీగోపాళోపనిషత్తు అను ప్రమాదోధీమతామపి" ఆంధ్రాబ్యాంకు ప్రస్తావనతో ముగుస్తుంది. ఇతివృత్తం కేవలం రాధ గోపాలాల మధ్య చిన్న సరదా ఇతివృత్తం.కథామాలికలో ముఖ్య పాత్రలు:
రాధాగోపాలాల కథల్లో కాలక్రమంలో కొత్త దంపతుల ప్రణయకలహాలు, చుట్టాలరాక, పుత్రోదయం వంటివి వస్తూంటాయి. కొడుకు పుట్టినపుడు భార్యప్రేమను పంచుకోబోవడం వంటి మనోవైజ్ఞానిక విశ్లేషణ సీరియస్ గా కనిపించకుండానే చేస్తారు రమణ. చుట్టాలొచ్చారు కథలో చిట్టెమ్మ గారి వంటి పెద్దతరం వాళ్ల ఆప్యాయతతో పాటు, లౌక్యం కూడా చిత్రీకరించారు.స్పూనరిజం వంటి విచిత్ర భాషాప్రయోగాలెన్నో ఈ కథల్లో చేశారు రచయిత. "బ్రూసు ఏడుసార్లు సాలెగూడు కట్టాడు" అంటూ బ్రూసు కథని తిరగేసి చెప్పడం ఆ విధమైన శైలికి చక్కని ఉదాహరణ. కెమేరాభాషగా పిలిచే మరో రకం శైలి కూడా ఆయన పండించారు. రాధమ్మ బాకీ కథలో రాధ స్కూలుకు వెళ్లే నాటి విషయాలు చెప్తూ "నేను నా దారిన స్కూలు కెళ్ళేదాన్ని. ఈయనేమో రోజూ కిళ్ళీ కొట్టుదగ్గర హాజరుగా కనపడేవారు. ఎలక్ట్రిక్ స్తంభాలూ, పోస్టుడబ్బా, గంట స్తంభం, నల్లపిల్లవాడూ వరసగా కనపడేవారు" అంటుంది. ఆ సంభాషణ కెమేరాభాషగా పరిగణిస్తారు.
ఈ కథలు వివిధ పత్రికల్లో, కథల సంకలనాల్లో పలుమార్లు పునర్ముద్రితమయ్యాయి.
సరస్వతీ విశ్వేశ్వర
సరస్వతీ విశ్వేశ్వర బెంగుళూరులోని భారతీయ విజ్ఞాన సంస్థలోని మోలెక్యూలార్ బయోఫిజిక్స్ విభాగంలో ప్రొఫెసర్ గా పనిచేస్తున్నారు. ఈవిడ పని చేసేది కాంప్యుటేషనల్ బయాలజీ మీద. ఈమె పరిశోధన ప్రధానంగా జీవవ్యవస్థలలోని నిర్మాణ-నిర్వాహక సంబంధాలను విశదీకరించడం పై జరుగుతున్నది. ప్రోటీన్ లాంటి స్థూలాణువుల పనితనాన్ని కాంప్యుటేషనల్ మరియు గణిత పద్ధతులను వాడుతూ అర్థం చేసుకోవటం ఇందులోని ముఖ్యమయిన అంశం. ఇది ఎన్నో సవాళ్ళతో కూడుకున్న పరిశోధన. ఒక వైపు నుండి జీవవ్యవస్థలను సాంప్రదాయక పద్ధతులలో క్షుణ్ణంగా పరిశీలించడం, మరో వైపు నుండి జీవవ్యవస్థలను సమగ్రంగా పరిశీలించేందుకు అత్యాధునిక పద్ధతులను కనుగొనడం. ఇలా చేసేందుకు ఈవిడ జీవవ్యవస్థలు, అణువులకు సంబంధించిన రసాయన సూత్రాలు, మరియు భౌతిక-గణిత సిద్ధాంతాలను తీవ్ర స్థాయిలో ఉపయోగించారు.
ఈమె కర్నాటకలోని ఒక చిన్న పట్టణంలో పుట్టి పెరిగారు. ఈమెకు అన్నదమ్ములు-అక్కచెళ్ళెళ్ళు హెచ్చు. వీరిది ఒక చిన్న మధ్య తరగతి ఉమ్మడి కుటుంబం.అప్పుడే భారతదేశానికి స్వాతంత్ర్యం వచ్చిన తొలిరోజులు. ఈమె మామయ్యలు స్వాతంత్ర్య సంగ్రామంలో పాలుపంచుకొన్న విషయం తల్లి ద్వారా వినేది. తాత ఉపాధ్యాయుడు కావడం వలన ఇంటిల్లిపాదికీ చదువంటే మక్కువ ఉండేది. ఈమె తండ్రి అయితే ఆడ-మగ తేడా లేకుండా విద్య అందాలని అభిలషించేవాడు. ఈ విధంగా ఈమెకు ఒక పక్క సాంప్రదాయ కుటుంబ విలువలు, మరో పక్క స్త్రీ-పురుష వివక్షలేని ఆధునిక విద్య సమకూరాయి.
ఈమె విజ్ఞాన శాస్త్రంలో స్నాతక మరియు స్నాతకోత్తర విద్యను బెంగుళూరు విశ్వవిద్యాలయం నుండి పొందారు. స్నాతకోత్తర విద్యలో బయోకెమిస్ట్రీ (జీవరసాయనశస్త్రం) ముఖ్యమయిన విషయమయినప్పటికీని ఈమె ఇతర విజ్ఞాన విషయాలలో కూడా అభిరుచిని చూపారు. ఈ ఆసక్తి తరువాతి రోజుల్లో విద్యాభ్యాసానికి ఆమెకెంతో దోహదపడింది. న్యూయార్క్ లోని సిటీ యూనివర్సిటీ నుండి పీహెచ్‍డీలో క్వాంటం కెమిస్ట్రీను విషయంగా తీసుకున్నపుడు ఎలాంటి ఇబ్బందీ రాలేదు. ఈ పీహెచ్‍డీను ఈమె డేవిడ్ బెవెరిజ్ అనే ప్రొఫెసర్ నేతృత్వంలో చేసింది. ఆ తరువాత ఈమె పోస్ట్-డాక్టరల్ ఫెలోగా నోబెల్ గ్రహీత క్వాంటం కెమిస్ట్రీ పరిశోధనలో సుపరిచితుడయిన కార్నెజీ మెలన్ యూనివర్సిటీ, పిట్స్‍బర్గ్ ప్రొఫెసర్ జాన్ పోపుల్ అధీనంలో చేరింది. ఆ తరువాత స్వదేశానికి తిరిగి వచ్చి ఐఐఎస్సీలో మోలెక్యూలార్ బయోఫిజిక్స్ విభాగంలో పోస్ట్-డాక్టరల్ ఫెలోగా చేరి, కాలాంతరంలో అక్కడే ఉపాధ్యాయురాలుగా మారింది. 
ఆమె పోస్ట్-డాక్టరల్ ఫెలో నుండి క్రమంగా ఐఐఎస్సీలోనే ఉపాధ్యాయురాలిగా స్థిరపడింది. ప్రస్తుతం అక్కడ ప్రొఫెసర్ గా వ్యవహరిస్తున్నది. ఈమె కింద ఎంతో మంది విద్యార్థులు పీహెచ్‍డీ పూర్తి చేస్తున్నారు. పరిశోధనలంటే ఈమెకెంతో మక్కువ.
ఉషా విజయరాఘవన్
ప్రస్తుతం బెంగుళూరులోని ఐఐఎస్సీలో మైక్రోబయాలజీ మరియు సెల్ బయాలజీ విభాగంలో ఉపాధ్యాయురాలుగా వ్యవహరిస్తున్న ఉషా జయరాఘవన్ 1989లోనే కాల్టెక్ నుండి పీహెచ్‍డీ పొందారు. ఈమె డీబీటీ-బయోసైన్స్ అవార్డును మరియు ది వెల్ల్కం ట్రస్ట్ యూకే వారి అంతర్జాతీయ సీనియర్ రీసెర్చ్ ఫెలోషిప్ మరియు జేసీబోస్ ఫెలోషిప్ ను అందుకున్నారు. వృక్షాలు మరియు యీస్టును పరిశోధనా వస్తువులుగా వాడుతూ జీన్ ఎక్స్ప్రెషన్ ఎలా నియంత్రించబడుతుందో జెనెటిక్స్ మరియు ఫంక్షనల్ జెనోమిక్స్ వాడుతూ కనుగొనటమే ఈమె ముఖ్య పర్శోధనాంశం. 
చుట్టూ ఇంజనీర్లు మరియు పరిశోధకులు ఉన్న కుటుంబంలో పుట్టిందీమె. విద్య అంటే గౌరవం, అవగాహన ఉన్న పర్యావరణంలో పెరిగింది.
అంబటి శ్రీహరి ప్రసాద్
అంబటి శ్రీహరి ప్రసాద్, ప్రస్తుత అవనిగడ్డ తెలుగు దేశం శాసన సభ్యులు. ప్రముఖ తెలుగు దేశం నాయకుడు స్వర్గీయ అంబటి బ్రాహ్మణయ్య గారి తనయుడు. 2013 లో జరిగిన అవనిగడ్డ ఉపఎన్నికలో గెలుపొందారు.
పద చట్రం
కొన్ని అక్షరాలకు లేదా ఒక అర్ధవంతమైన పదానికి ఒక అక్షరం లేదా కొన్ని అక్షరాలు లేదా ఒక అర్ధవంతమైన పదాన్ని కలపడంతో మరో అర్ధవంతమైన పదం వచ్చేలా మరియు మొదట తీసుకున్న పదానికే వేరువేరు పదాలను లేదా వేరువేరు అక్షరాలను జోడిస్తే వేరువేరు అర్ధాలు వచ్చేలా మొదటి పదాన్ని ఇరుసు వలె మధ్యలో ఉంచి స్పోక్స్ వలె ఇతర అక్షరాలను లేదా పదాలను చేరుస్తూ రూపొందించే చట్రాన్ని పదచట్రం అంటారు.
కారము ఒక అర్ధవంతమైన పదము, ఈ పదానికి వేరువేరు అక్షరాలను జోడిస్తే వచ్చే వేరువేరు అర్ధవంతమైన పదములను ఈ క్రింద చూడండి.పద చతురస్రం
యోగి రామయ్య
యోగి రామయ్య గారు ఆంధ్రప్రదేశ్ కు చెందిన ప్రసిద్ధ యోగులు. వీరు శ్రీ రమణ మహర్షి శిష్యులు. వీరు శ్రీ పొట్టి శ్రీరాములు నెల్లూరు జిల్లా, సంగం మండలం అన్నారెడ్డిపాలెం చెందిన వారు.
యోగి రామ తపోవనం & ఋషి మార్గ మిషన్ 
అన్నారెడ్డిపాలెం 
దువ్వూరు
సంగం (నెల్లూరు జిల్లా)
పిన్ - (524306)
ph. 08622212484A Search in Secret India, Paul Brunton, Rider & Company, 1934
మూరెళ్ల ప్రసాద్
మూరెళ్ల ప్రసాద్ (Prasad Murella) ఒక ప్రముఖ తెలుగు సినిమా ఛాయాగ్రాహకుడు. ఇతడు ఎక్కువగా తెలుగు మరియు కొన్ని తమిళ సినిమాలకు పనిచేశారు.
ప్రసాద్ విజయవాడ లో జన్మించారు. విద్యాభ్యాసం అక్కడే పూర్తిచేసి; సినిమాలలో పనిచేయాలని ఉత్సాహంతో మద్రాసు వెళ్ళాడు. తొలినాళ్లలో బాలు మహేంద్ర, రవి యాదవ్, మరికొందరు ప్రముఖ ఛాయాగ్రాహకుల వద్ద సహాయకునిగా పనిచేశారు.
తన చలనచిత్ర జీవితాన్ని సి. సుందర్ దర్శకత్వంలో 2001లో విడుదలైన అఝగన నాట్కల్ అనే తమిళ సినిమాతో ప్రారంభించాడు. తెలుగు సినీపరిశ్రమలో శ్రీను వైట్ల దర్శకత్వంలోని వెంకీ (2004) తో శ్రీకారం చుట్టాడు. దాని తర్వాత చంటి సినిమాతో హిట్ కొట్టాడు. పిదప కొన్ని తమిళ సినిమాలకు పనిచేశాడు.
2007 లో ఢీ సినిమాతో తిరిగి ప్రారంభించి, ఇప్పటికీ కొన్ని హిట్ చిత్రాలను అందించాడు.
ఏడు పెంకులాట
ఏడు పెంకులాట, లగోరి లేదా వీపువాపు అనేది దక్షిణ భారతదేశంలో ప్రముఖంగా ఆడబడే వీధి ఆట. రెండు జట్టుల మధ్య ఆడబడే ఈ ఆటలో ఏదు పెంకులు (నాపరాళ్ళ ముక్కలు) మరియు బంతితో ఆడతారు. ఒక జట్టుకు చెందిన ఒక వ్యక్తి బంతిని పెంకుల మీదకు విసిరి పడగొడతాడు. అలా పడవేసిన పెంకులను మళ్ళీ ఒకదానిమీద ఒకటి పేర్చాలి; ఇది ప్రత్యర్ధి జట్టు వారు బంతితో కొట్టే లోపు చేయాలి. పత్యర్ధి జట్టు వారు పెంకులు పేర్చే లోపు ఈ జట్టు వాళ్ళలో ఎవరినైనా బంతితో కొడితే, వారు గెలిచినటు; లేదా ఈ జట్టు వారు పేర్చేస్తే, వీరు గెలిచినట్టు.
ఈ అదనపు నిబంధనలు ఆటలో మరింత ఆసక్తిని కలుగజేస్తాయి:
దేశంలో అన్ని ప్రాంతల్లో ఈ ఆటను ఆడతారు. మహారాష్ట్రలో లింగోర్చ్య అనీ, హర్యాణా ఇంకా ఉత్తర రాజస్థాన్‍లో పిట్ఠు అనీ, మిగితా రాజస్థాన్‍లో సితోలియా ఇంకా గుజరాత్లో సతోడియు అని అంటారు. కేరళలో డబ్బాకలీ అని, తమిళనాట ఏఴు కళ్ళు అనీ అంటారు.కన్నడ వారు లగోరి అని అంటారు.
పెంకు
పెంకు (peṅku / penku) అనగా తెలుగులో అనగా ఆంగ్లంలో A potsherd or cullet. A tile, a pantile.
పెంపు
పెంపు ( pempu / pempu) తెలుగులో పెను అనే పదం నుండి వచ్చింది. దీని అర్ధం మహత్వము, అధిక్యము, అతిశయము, గౌరవము, సాకుట, వృద్ధి, సమృద్ధి. గ్రామమును పెంపు చేసినవారు.
పంచవింశతి శివలీలలు
#విషహరణ లీల (విషమును భక్షించుట)
పెను
పెను అనేది ఒక తెలుగు పదం.
సప్తవింశతి నక్షత్ర దశా సంవత్సరములు
సప్తవింశతి నక్షత్ర దశా సంవత్సరములు
కుట్టనాడు
కుట్టనాడుకేరళలోని ఆలెప్పీ, పత్తనాంతిట్ట మరియు కోట్టయం జిల్లాలలో విస్తరించి ఉన్న ప్రదేశం. ఇక్కడి ప్రకృతి రమణీయతకూ, వరి పొలాలకూ, భౌగోళిక వింతలకూ ఇది ప్రసిద్ధి. ఇది దేశంలోనే అతి తక్కువ ఎత్తులో ఉన్న ప్రాంతాలలో ఒకటి. ఇక్కడ పంటపొలాలు సముద్రతలం కన్నా అడుగున ఉండటం విశేషం. దక్షిణ భారతదేశ చరిత్రలో ఈ ప్రదేశానికి ఎంతో ప్రాముఖ్యత ఉంది.
ఈ ప్రాంతం తొలి రోజుల గురించి చారిత్రక ఆధారాలు లభ్యం లేవు. కానీ ఇక్కడి ప్రజల జానపదాలలో ఎన్నో కథలు, కథనాలు వినిపిస్తాయి. కుట్టనాడ్ గురించి మహాభారతంలో ప్రస్తావన ఉంది; వనవాస-అజ్ఞాతవాసాల సమయంలో పాండవులు ఈ ప్రదేశాన్ని సందర్శించారనీ, అప్పుడిదంతా అడివి ప్రాంతమనీతెలుస్తుంది. తరువాతి కాలంలో అది అజ్ఞికి భస్మమై చుట్టనాడ్ (అనగా కాలిపోయిన ప్రాంతమనీ) అని పిలువబడేది. కాలక్రమేణ, చుట్టనాడు కుట్టనాడయింది. నేటికీ భూమిని తవ్వగా నల్లని బూడిద బయట పడుతుంది. ఇది మహా దావానలంకి సాక్ష్యం. ఇక్కడి ప్రదేశాల పేర్లు "కారి" అనే పదంతో ముగుస్తాయి. ఉదాహరణకు రామన్కారి, పుత్తుక్కారి, ఊరుక్కారి, మిత్రకారి, మంపుఴకారి, కైనకారి, చతుర్థియకారి, మరియు చెన్నంకారి. ఒకప్పుడు కుట్టనాడు సముద్రతలం కింద ఉండేదని కూడా ఒక నమ్మకం ఉంది. ఇక్కడ భూమిలో దొరికే గవ్వలు, చిప్పలు ఈ విషయాన్ని ధృవీకరిస్తాయి. 
చేర సామ్రాజ్యకాలంలో కుట్టనాడుకు ఎంతో ప్రాముఖ్యత ఉండేది. ఈ రాజవంశంలోని రాజు చేరన్ ౘెంగుత్తవన్ తన రాజ్యాన్ని కుట్టనాడు రాజధానిగా చేసుకుని పాలించాడనడానికి ఆధారాలున్నాయి. ఆ కాలంలో ఇది ప్రముఖ బౌద్ధ క్షేత్రం. ఈ విధంగా ఈ క్షేత్రం పేరు వెనుక మరో చరిత్ర ఉంది. బుద్ధనాడే కుట్టనాడయిందని మరో కథనం ప్రచారంలో ఉంది.
కుట్టనాడును భౌగోళికంగా మూడు విభాగాలుగా చూడవచ్చు:
దిగువ కుట్టనాడులో అంబాలప్పుఴ మండలం, మరియు కుట్టనాడులోని కొన్ని భాగాలు ఉంటాయి.
ఎగువ కుట్టనాడులో కార్తీకపల్లి మండలంలోని వీయపురం గ్రామం, ఎడతువ, తలవాడి, కిడంగర మర్యు కుటనాడ్ మండాంలోని ముట్టాఋ, మావెలిక్కర లోని చెన్నితల గ్రామం, మన్నార్, కురిట్టిౘేరి, బుద్ధనూర్, ఎన్నక్కాడ్ గ్రామాలు మరియు పత్తనాంతిట్ట జిల్లాలోని పారుమల, కడప్ర, నిరనం, పులికీఴు, పెరింగర, చత్తెంకేరి, నెడుంపురం గ్రామాలు ఉంటాయి.
ఉత్తర కుట్టనాడ్ లో వైకోం మండలం, కోట్టయం మండలంలోని పశ్చిమ భాగాలు, మరియు కోట్టయం జిల్లాలోని చంగనచ్చెర్రి మండలం ఇందులో భాగాలు.
కుట్టనాడులోని ముఖ్య గ్రామాలు : కైనకారి, రామన్కారి, పుదుక్కారి, చెన్నంకారి, నెడుముడి, నిరమొమ్, కైపుఴ, కుమాకోం, ఎడతువ, మాంపుఴక్కారి, నీలంపెరూర్, కైనాడి, కావలం, పులిన్చున్నూ, కన్నాడి, వెలియనాడు, వీయపురం, వేఴప్ర, కున్నంకారి, కుమరంకారి, వాలాడి, కిడంగర, మిత్రకారి, ముట్టార్, నీరట్టుపురం, తలవాడి, చంగన్కారి, చంపకులం, నెడుముడి, మొన్నత్తుముఖం, మెల్పడొం, పయిప్పాడ్, కరిచాల్, అయపరంభు, అనరి, వెళ్ళంకులంగర, పిలప్పుళ, పండి, పచ్చ, చేరుత్తన, కరువట్ట, చెన్నితల, నరకతర, వేనట్టుకాడ్, కయలప్పురం, మంకొంపు, చతుర్థియకారి, మనలాడి, కొడుప్పున్న, ఊరుక్కారి, తయన్కారి, తిరువర్పు, పుల్లంగాడి మరియు పయట్టుపాక మొదలగునవి.
హైదరాబాద్ రాజ్యం
ఒకప్పటి భారత సామ్రాజ్యంలో నిజాముల ఆధ్వర్యంలో ఉన్న అతిపెద్ద రాచరిక రాష్ట్రం హైదరాబాద్ మరియు బేరార్. మహారాష్ట్ర లోని ప్రస్తుత విదర్భ యొక్క ప్రాంతం ఈ బేరార్, ఇది 1903 లో సెంట్రల్ ప్రావిన్సెస్ లతో విలీనం చేయబడి, సెంట్రల్ ప్రావిన్సెస్ మరియు బేరార్ గా రూపొందింది. దక్షిణమధ్య భారత ఉపఖండంలో ఉన్న ఈ హైదరాబాద్ రాష్ట్రం 1724 నుండి 1948 వరకు వారసత్వ నైజాముల పాలనలో ఉండేది. 1947 లో భారతదేశం యొక్క విభజన సమయంలో హైదరాబాద్ నిజాం, కొత్తగా ఏర్పడిన భారతదేశంలో గాని లేదా పాకిస్తాన్లో గాని చేరనని తన ఉద్దేశాన్ని ప్రకటించారు.
ఇప్పుడు ఇది తెలంగాణ రాష్ట్రంగా (హైదరాబాద్-కర్ణాటక ప్రాంతం) మరియు మహారాష్ట్ర యొక్క మరాఠ్వాడ ప్రాంతంగా విభజించబడింది.
1801 నాటికి నైజాం ప్రాంతం మధ్య దక్కన్ కలిగి చుట్టూ బ్రిటీష్ ఇండియాతో భూభాగంతో బంధింపబడి, బ్రిటీష్ అధికారం క్రింద ఉండే ప్రిన్స్‌లీ స్టేట్‌ స్థితిలో ఉండేది. ఐతే అంతకు 150 ఏళ్ళనాడు విస్తారమైన బంగాళాఖాతపు కోస్తాతీరాన్ని కలిగివుండేది. రాజ్యాంతర్భాగాల్లో కొంత ప్రాంతం నేరుగా నిజాం అధికారంలో ఉండగా, కొంత ప్రాంతాన్ని నిజాం సామంతులైన సంస్థానాధీశులు పరిపాలించేవారు, కొద్ది భూభాగాన్ని రాజు తన వ్యక్తిగత అవసరాల కోసం స్వంత ఆస్తిగా ఉంచుకున్నారు. జమీందారులు కట్టవలసిన కొద్ది ధనం నిజాం రాజుకు కట్టి పరిపాలనలో బాగా స్వాతంత్ర్యం తీసుకునేవారు. ఒకవిధంగా సంస్థానాధీశుల పాలనలో ఉన్న భూభాగంపై నిజాం పాలన కన్నా వారి పాలనే ఎక్కువగా సాగేది. కొద్ది డబ్బును కూడా ఈయకుండా పరిపాలన చేసే సంస్థానాదీశులపై నిజాం ససైన్యంగా వచ్చి కొట్టి సాధించి రూకలు తీసుకునేవారు. ఆ జమీందార్లలో ఒకరిలో ఒకరికి సరపడకపోతే వారిలో వారు సైన్యసహితంగా పోరుసల్పడమే కాక ఒకరి గ్రామాలను ఒకరు కొల్లగొట్టి, గ్రామాలను పాడుచేసేవారని 1830లో ఈ ప్రాంతాన్ని సందర్శించిన యాత్రాచరిత్రకారుడు ఏనుగుల వీరాస్వామయ్య వ్రాసుకున్నారు. ఆయన ఈ ప్రాంతాన్ని సందర్శించేనాటికి కొల్లాపూర్ సంస్థానం, వనపర్తి సంస్థానాలకు నడుమ అటువంటి వివాదం .
1857లో ప్రధానంగా సైన్యంతో పాటు సంస్థానాధీశులు, స్థానిక రాజులు అసంతృప్తితో కంపెనీ పరిపాలనపై తిరుగుబాటు చేసిన సమయంలో మధ్య దక్కన్లో అతిఎక్కువ భూభాగాన్ని పరిపాలిస్తున్న హైదరాబాద్ నవాబు దివాన్ సాలార్ జంగ్ మాత్రం బ్రిటీష్ పక్షాన్ని వహించాలన్న నిర్ణయం తీసుకున్నారు. ఈ కారణంగా బ్రిటీషర్ల వద్ద నమ్మదగ్గ మిత్రుడు అన్న బిరుదును సంపాదించుకున్నారు. ఈ నిర్ణయం ఆధునిక దేశభక్తులు చాలా అసంతృప్తితో గమనిస్తూంటారు. బ్రిటీష్ ఇండియాలో అతి ఎక్కువ భూభాగాన్ని కలిగివుండి, కొంతవరకూ బలమైన సైన్యశక్తిని కూడా కలిగున్న నిజాం తిరుగుబాటుదారుల వైపు ఉండివుంటే బ్రిటీషర్లు అనూహ్యంగా బలహీనమైపోయి ఉండేవారేనని పేర్కొంటూంటారు. ఉత్తరభారతదేశానికి ఢిల్లీ ఎటువంటిదో దక్షిణభారతానికి హైదరాబాద్ అటువంటిది. ఐతే చారిత్రికంగా ఈ పరిణామం జరగలేదు, పైగా దేశంలోని అనేకమైన రాజ్యాలతోపాటే హైదరాబాద్ బ్రిటీష్ వైపు నిలిచాయి. 1857తో ఈస్టిండియా కంపెనీ పరిపాలన అంతమై బ్రిటీష్ కిరీటపు పాలన కిందకు నేరుగా వచ్చింది. ఆ సమయంలో హైదరాబాద్ అత్యంత ప్రధానమైన ప్రిన్స్‌లీ స్టేట్‌గా నిలిచింది. ఆపైన 20 ఏళ్ళకు విక్టోరియా మహారాణి భారత సామ్రాజ్ఞిగా ప్రకటించుకున్నారు.ఈ పరిణామాలను ఇబ్బందిగా ఊహించిన భారతదేశం ఆపరేషన్ పోలో ప్రారంభించింది, దీని ఫలితంగా హైదరాబాద్ 1948లో ఐక్య భారత్ వశమైంది.
హైదరాబాద్ రాజ్యాన్ని, హైదరాబాద్ నగరాన్ని 1830ల్లో తన కాశీయాత్రలో భాగంగా సందర్శించిన ఏనుగుల వీరాస్వామయ్య ఈ ప్రాంతాన్ని గురించి తెలుగులో తొలియాత్రాచరిత్రయైన కాశీయాత్ర చరిత్రలో వ్రాశారు.
మాచవరం(పొన్నూరు)
"మాచవరం(పొన్నూరు)", గుంటూరుజిల్లా, పొన్నూరు మండలానికి చెందిన గ్రామము.[1] ఈనాడు గుంటూరు సిటీ; 2015,ఆగస్టు-31; 29వపేజీ.
[2] ఈనాడు గుంటూరు సిటీ; 2015,సెప్టెంబరు-19; 32వపేజీ.
[3] ఈనాడు గుంటూరు సిటీ; 2015,నవంబరు-9; 30వపేజీ.
మెహతా
మెహతా (Mehta) భారతదేశంలో కొందరి పేరు.
హైదరాబాదీ రూపీ
హైదరాబాదీ రూపీ హైదరాబాద్ రాష్ట్రం యొక్క ప్రత్యేక కరెన్సీ, ఇది భారతీయ రూపాయికి భిన్నంగా ఉంటుంది. భారతీయ రూపాయి వలె, ఇది 16 అణాలుగా విభజించబడింది, ఒక్కొక్కటి 12 పై. 1 మరియు 2 పై మరియు ½ అణా యొక్క డినామినేషన్ల కొరకు రాగిని (తరువాత కాంస్యం), 1 అణా కొరకు కప్రో-నికెల్ (తర్వాత కాంస్యం) మరియు 2, 4 మరియు 8 అణాలు మరియు 1 రూపాయి కోసం వెండిని ఉపయోగించి తయారుచేసిన నాణేలు విడుదల చేయబడ్డాయి.
ప్రైవేట్ బ్యాంకులు ఏర్పాటుచేసి బ్యాంకింగ్ సంస్థ చే కాగితం డబ్బు జారీ చేసి నిర్వహించేందుకు హైదరాబాద్ ప్రభుత్వం అనేక ప్రయత్నాలు చేసింది. అయితే భారత రాచరికపు రాష్ట్రాలు కాగితం కరెన్సీ జారీచేసే ప్రయత్నాలను బ్రిటిష్ వారు అడ్డుకున్నారు. మొదటి ప్రపంచ యుద్ధం సమయంలో వెండి యొక్క తీవ్రమైన కొరత మరియు బ్రిటిష్ యుద్ధానికి హైదరాబాద్ యొక్క సేవా కృషి అంగీకరించడానికి దారి తీసింది, 1918 లో హైదరాబాద్ కరెన్సీ చట్టం కింద 10 రూపాయలు మరియు 100 రూపాయల డినామినేషన్లలో కాగితపు కరెన్సీ జారీఅయ్యాయి. ఈ కరెన్సీని ఉస్మానియా సిక్కాగా (OS) ప్రత్యేకించారు. తరువాత 1919లో ఒకటి మరియు ఐదు రూపాయల నోట్లను, 1926లో వెయ్యి రూపాయల నోట్లను జారీ చేశారు. తర్వాత భారతదేశ కరెన్సీ నోట్ల యొక్క అమరికతో నాసిక్లో ముద్రింపబడేవి, హైదరాబాద్ నోట్లు అక్కడే ముద్రింపబడి వచ్చేవి.
కె.వి.పాలెం
"కూనంనేని వారి పాలెం(కె.వి.పాలెం)"ప్రకాశం జిల్లా చీమకుర్తి మండలానికి చెందిన గ్రామం.
మండల పరిషత్తు ప్రాథమిక పాఠశాల.
నాయుడు చెరువు:- ఆంధ్రప్రదేశ్ ప్రభుత్వం ప్రతిష్ఠాత్మకంగా చేపట్టిన నీరు-చెట్టు కార్యక్రమంలో భాగంగా, 2015, ఆగస్టు-11వ తేదీనాడు, ఈ చెరువులో పూడికతీత పనులు చేపట్టినారు. జే.సి.బి.యంత్రం పూడికతీయుచుండగా రైతులు ట్రాక్టర్లతో పూడిక మట్టిని తమ పొలాలకు తరలించుకొనుచున్నారు. ఈ విధంగా చేయుట వలన, చెరువులో నీటి నిలువ సామర్ధ్యం పెరుగుటయేగాక, తమ పొలాలకు వేయవలసిన రసాయనిక ఎరువుల ఖర్చు గణనీయంగా తగ్గుతుందని రైతులు సంతోషం వ్యక్తం చేస్తున్నారు.
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీ రాయపూడి కోటయ్య, సర్పంచిగా ఎన్నికైనారు. ఉప సర్పంచిగా శ్రీ కూనంనెని శ్రీనివాసరావు ఎన్నికైనారు. [1]&[2]
ఈ ఆలయంలో స్వామివారి వార్షిక తిరునాళ్ళు, ప్రతి సంవత్సరం వైశాఖమాసం (మే నెల) లో వైభవంగా నిర్వహించెదరు. [4]
ఈ గ్రామంలో 2014, ఆగస్టు-9వ తేదీ నుండి 11వ తేదీ వరకు పూజలు, హోమాలు నిర్వహించి, 11వ తేదీ సోమవారం ఉదయం, బొడ్డురాయి ప్రతిష్ఠా మహోత్సవం నిర్వహించెదరు. అనంతరం భక్తులకు అన్నదానం నిర్వహించెదరు. [3]
ఈ గ్రామములో శీతలాంబ, నాభిశిల ప్రతిష్ట వేడుకలు నిర్వహించి మూడు సంవత్సరాలయిన సందర్భంగా, 2017,ఆగష్టు-13వతేదీ ఆదివారంనాడు, ఉత్సవాలు నిర్వహించినారు. ముందుగా మహిళలు పొంగళ్ళతో నాభిశిల వద్దకు చేరుకుని, పూజలు నిర్వహించినారు, నైవేద్యాలు సమర్పించినారు. ఈ కార్యక్రమంలో భక్తులు అధికసంఖ్యలో పాల్గొన్నారు. [7]
ఈ గ్రామములోని చాకలికుంట వద్ద, రజకుల ఇలవేల్పు అయిన మడియాలమ్మ తల్లి విగ్రహ ప్రతిష్ఠా కార్యక్రమం, 2016, ఫిబ్రవరి-11, గురువారంనాడు వైభవంగా నిర్వహించారు. చీమకుర్తి నుండి విగ్రహాన్ని గ్రామంలోనికి ఊరేగింపుగా తీసుకొని వచ్చి, ప్రత్యేక పూజలు నిర్వహించారు. ఈ కార్యక్రమానికి పరిసరప్రాంతాలనుండి అధికసంఖ్యలో భక్తులు తరలి వచ్చారు. [6]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
ఈ గ్రామానికి చెందిన శ్రీ నల్లూరి వెంకటశేషయ్య, చిన్నప్పటినుండి ఎంతో కష్టపడి, ప్రభుత్వ పాఠశాలలో చదివి, విదేశాలలో స్థిరపడి సాఫ్ట్ వేర్ కంపెనీ అధినేతగా ఎదిగినా, తన జన్మభూమిని మర్చిపోకుండా, గ్రామాన్ని దత్తత తీసుకొని, వి.ఎస్.నల్లూరి ఫౌండేషను ద్వారా గ్రామాభివృద్ధికి తోడ్పడుచున్నారు. [2]
[1]ఈనాడు ప్రకాశం/సంతనూతలపాడు; 2013,జూలై-26; 1వపేజీ.[2] ఈనాడు ప్రకాశం/సంతనూతలపాడు; 2013,డిసెంబరు-30; 1వపేజీ.[3] ఈనాడు ప్రకాశం/సంతనూతలపాడు; 2014,ఆగస్టు-9; 1వపేజీ.[4] ఈనాడు ప్రకాశం/సంతనూతలపాడు; 2015,మే-9; 1వపేజీ.[5] ఈనాడు ప్రకాశం/సంతనూతలపాడు; 2015,ఆగస్టు-12; 3వపేజీ.[6] ఈనాడు ప్రకాశం/సంతనూతలపాడు; 2016,ఫిబ్రవరి-12; 2వపేజీ. [7] ఈనాడు ప్రకాశం/సంతనూతలపాడు; 2017,ఆగస్టు-14; 1వపేజీ.
సమీరారెడ్డి
సమీరారెడ్డి (1982 డిసెంబరు 14 న జన్మించారు) ప్రధానంగా టాలీవుడ్ మరియు బాలీవుడ్ చిత్రాలలో నటించే ఒక భారతీయ నటి. ఈమె అనేక తెలుగు, బెంగాలీ, మలయాళ, కన్నడ చిత్రాలలో నటించారు. వారణం ఆయిరం, వెడి మరియు వెటై వంటి వాణిజ్యపరంగా విజయవంతమైన తమిళ సినిమాల్లో ఈమె నటించారు, తమిళ చిత్ర పరిశ్రమ యొక్క సమకాలీన ప్రముఖ నటిగా స్థిరపడారు.
సమీరా 1982 డిసెంబరు 14 న రాజమండ్రిలో జన్మించింది. ఈమె తండ్రి సి.పి.రెడ్డి, ఒక వ్యాపారవేత్త, ఈమె తల్లి నక్షత్ర. సమీరాకు ఇద్దరు తోబుట్టువులు, ఒక సోదరి మేఘన (మోడల్), మరొక సోదరి సుష్మ (బాలీవుడ్ నటి మరియు మోడల్).
సమీరా గ్రాడ్యుయేట్ గా ఉన్నప్పుడు 1996లో గజల్ గాయకుడు పంకజ్ ఉధాస్ యొక్క "ఔర్ ఆహిస్తా" మ్యూజిక్ వీడియోలో మొదటిసారి నటించింది.
రెడ్ హ్యాట్
రెడ్ హ్యాట్, ఇంక్. అనేది అమెరికాకు చెందిన ఒక బహుళజాతీయ సాఫ్టువేర్ సంస్థ, ఇది ప్రధానంగా వాణిజ్య సమాజానికి ఓపెన్ సోర్స్ ఉత్పత్తులను సమకూరుస్తుంది.
కుప్పా వేంకట కృష్ణమూర్తి
భారతీయ వేదాలలో అన్నీవున్నాయి. అని అందరు అంటుంటారు. కాని వెలికి తీసి సామాన్య ప్రజలకు తెలియ జేయడాని కొందరు కృషి చేస్తుంటారు. వారిలో కుప్పా వేంకట కృష్ణమూర్తి గారు ఒకరు.; .
కుప్పా వేంకట కృష్ణ మూర్తి గారు గణిత శాస్త్రంలో మాస్టర్ డిగ్రీ చేసి, బ్యాంకు ఉద్యోగంలో చేరారు. ఇతని తండ్రి కుప్పా లక్ష్మణావధాని. తరువాతి కాలంలో ఆయన శ్రీజనార్దనానన్ద సరస్వతీ స్వామి వారిగా ప్రసిద్ధి చెందారు. తండ్రి నుంచి వారసత్వంగా లభించిన వేద విద్వత్తు ఆయనను బ్యాంకు వుద్యోగంలో నిలవనీయ లేదు. ఆధునిక విద్య, ఉపాధి మార్గం నుంచి వేదాల వైపు నడిపించింది. ఫలితంగా ఆయన 37వ ఏటనే బ్యాంకు ఉద్యోగం నుంచి స్వచ్ఛంద పదవీ విరమణ చేశారు. అప్పటి నుంచి వేద పరిరక్షణ, వేద విజ్ఞాన వ్యాప్తికి నిరంతరం కృషి చేస్తున్నారు. తెలుగు, ఆంగ్ల, సంస్కృత భాషల్లో పట్టు ఉండటం వల్ల వేద విజ్ఞానాన్ని సామాన్యులకు అర్థం అయ్యే రీతిలో అందించే మహాత్తర కార్యక్రమం చేపట్టారు.
అటు ఆధునిక విజ్ఞానం, ఇటు వేద విజ్ఞానాల మేలు కలయికగా ఉండే కృష్ణమూర్తి అవధూత దత్తపీఠంలో విద్యాధికారిగా, ట్రస్టీగా పనిచేశారు. 1986లో శ్రీదత్తదర్శనం చిత్రానికి సంభాషణలు కూడా రాశారు. ఆ తరువాత దశాబ్ద కాలం క్రితం వేదాలపై శాస్త్రీయ పరిశోధన సంస్థ (ఐసర్వ్) ను స్థాపించి వేదాల వికాసానికి విశేషంగా కృషి చేస్తున్నారు. ఆ సంస్థ ఆధ్వర్యంలో ఇప్పటి వరకు 36 జాతీయ సమ్మేళనాలు రచించారు. 30కి పైగా ఆధ్యాత్మిక, వైజ్ఞానికి గ్రం«థాలు ప్రచురించారు. 11 ఆధునిక వైజ్ఞానికి సంస్థలతో అవగాహన ఒప్పందాలు కుదుర్చుకుని ఆయుర్వేదం, పాణినీయ వ్యాకరణం ద్వారా నూతన కంప్యూటర్ లాజిక్ ఆవిష్కరణ, నవీన వైజ్ఞానిక రీతులలో పురాతన సంఘటనల కాలనిర్ణయం, సనాతన భారతీయ గణితం, భారతీయ ఖగోళ శాస్త్ర, వైదిక పద్ధతుల్లో భూకంపాది ఉత్పాతాల నిర్ణయం, అధర్వణ వేద పరిశీలన వంటి పరిశోధన ప్రాజెక్టులను అవిశ్రాంతంగా నిర్వహిస్తున్నారు
ఆంధ్ర, ఆంగ్ల, సంస్కృత భాషల్లో ఆయన ఇప్పటి వరకు 30 గ్రంథాలు రచించారు. యోగావశిష్ఠ హృదయం నాలుగు గ్రం«థాలు తెలుగు వచనం, ఆంగ్లంలో కూడా రచించారు. గురు తత్వ, గురు సచ్చిదానంద సద్గురు చరిత్ర, అధ్యాయ శ్లోకావళి, యోగ తారావళి, రుద్ర ప్రపంచ సత్వం ఆయన రచించిన గ్రంథాల్లో మచ్చుకు కొన్ని. భక్తి మాల అనే ఆధ్యాత్మిక మాసపత్రికకు సంపాదకత్వం వహిస్తున్నారు. వేద గణితంపై పుస్తకాలు రచించడంతో పాటు అనేక పరిశోధన వ్యాసాలు కూడా సమర్పించారు.
వేద పరిరక్షణతో పాటు ఆధ్యాత్మిక రంగానికి చేస్తున్న సేవలకు గాను 2002లో ఆంధ్రప్రదేశ్ ప్రభుత్వం ఆయనను ఉగాది పురస్కారంతో సత్కరించింది. జ్ఞాన సరస్వతి పురస్కారం, కల్యాణ భారతి ప్రతిభా పురస్కారం, మహర్షి విజ్ఞాన పీఠం నుంచి జ్ఞాన కులపతి పురస్కారం, డాక్టర్ పైడి లక్ష్మయ్య ప్రతిభా పురస్కారం, తెలుగు విశ్వ విద్యాలయం నుంచి ధర్మనిధి పురస్కారంతో పాటు ఎన్నో పురస్కారాలు, సత్కారాలు అందుకున్నారు కుప్పా వేంకట కృష్ణమూర్తి. గురుదేవుల ఆదేశం మేరుకు ఐసర్వ్ సంస్థను ఏర్పాటు చేసి, వేదాల్లో ఉన్న అనంతమైన విజ్ఞానాన్ని ముందు తరాలకు అందించేందుకు వీరు చేస్తున్న కృషి అన్ని వర్గాల నుంచి అభినందనలు అందుకుంటోంది. -
వేద విజ్ఞాన పరిరక్షణ దీక్షితులు కుప్పా వేంకట కృష్ణమూర్తిగారికి తెలుగు విశ్వవిద్యాలయం కళామందిరంలో అభినందన సభ నిర్వహించి సముచితంగా సత్కరించింది.
ఆశిష్ విద్యార్థి
ఆశిష్ విద్యార్థి ఒక ప్రముఖ సినీ నటుడు. ఎక్కువగా ప్రతినాయక, సహాయ పాత్రలు పోషిస్తుంటాడు.
కేరళ లోని తెళ్లిచెర్రిలో 1967-ఫిబ్రవరి-12 న జన్మించారు. తల్లి రేబా విద్యార్థి మంచి పేరున్న కథక్ నృత్యకారిణి. ఈయన ఢిల్లీలో పెరిగి పెద్దవాడయ్యాడు. హిందీ సినిమాలలో విలన్ గా మంచి పేరుంది.
2014 అక్టోబరు 20న ఆశీష్ విద్యార్థికి తృటిలో ప్రమాదం తప్పింది. భిలాయి సమీపంలో బాలీవుడ్ డైరీ చిత్రం షూటింగ్ జరుపుకోంటుంది. అందులోభాగంగా ఆశీష్ నదిలో నిలబడి ప్రార్థిస్తున్నట్లుగా నుంచున్నారు. ఆ సమయంలో నదిలో ఒక్కసారిగా వరద ఉధృతి పెరిగింది. దాంతో ఆశీష్ నీటిలో మునిగిపోతుండగా... అక్కడే ఉన్న పోలీసు కానిస్టేబుల్ వికాస్ సింగ్ వెంటనే అప్రమత్తమై నదిలోకి దూకారు.ఆశీష్ ను రక్షించి ఒడ్డుకు చేర్చారు.
వెంటనే తేరుకున్న అశీష్ మాట్లాడుతూ... ఈ ఘటనతో కొంత భయాందోళనకు గురయైనట్లు ఆశీష్ చెప్పారు. ఇటువంటి సంఘటనలు జరిగినప్పుడు తీవ్ర జాగ్రత్తలు పాటించాలని ఆయన సహాచర నటీనటులకు సూచించారు. ఈ ప్రమాదం తనకు ఓ పాఠమని చెప్పారు.
కింగ్ కోఠి ప్యాలెస్
కింగ్ కోఠి ప్యాలెస్ : King Kothi Palace (
హైదరబాద్ శతాబ్దాల తరబడి రాజరిక వ్వవస్తలో వున్నందున ఇక్కడ అనేక అనేక అందమైన భవనాలు వెలశాయి. వాటి వాస్తు శిల్ప రీత్యా, వాటిలోని అలంకరణల దృష్ట్యా ఎంతో అందమైనవి. ఇలాంటి భవనాలు చాలా వున్నాయి కాని వాటిలో అతి ముఖ్యమైనవి ఫలక్ నుమా ప్యాలెస్, చౌమహల్లా పాలస్, కింగ్ కోఠి ప్యాలెస్, బషీర్ బాగ్ పాలెస్, ఇలా ఎన్నో ఉన్నాయి. కింగ్ కోటి ప్యాలెస్ గురించి క్లుప్తంగా చెప్పడమే ఈ వ్యాసం ఉద్దేశం.
కింగ్ కోటి ప్యాలెస్ ను కమల్ ఖాన్ అనే అతను తన స్వంత అవసరాలకు ఈ ప్యాలెస్ ను నిర్మించాడు. కాని హైదరాబాద్ నిజాం (మీర్ ఉస్మాన్ అలీ ఖాన్)నిమీద మనసు పడగా దానిని నైజాము నవాబుకు అమ్మేశాడు. నైజాము నవాబు పదమూడు సంవత్సరాల వయస్సులో వుండగా ఈ ప్యాలెస్ లో అడుగు పెట్టాడు. 1911 లో అతను రాజ్యాధికారానికొచ్చిన తర్వాత కూడా అందులోనే నివసించాడు. తన తండ్రి నివసిస్తున్న చౌమహల్లా ప్యాలెస్ కు వెళ్ళలేదు. కమల్ ఖాన్ తాను తన కొరకు నిర్మించు నిర్మించుకున్న భవనమైనందున, ఆ భవనములోని అన్ని డోరు లకు, కిటికీలకు, ఆర్చీలకు తన పేరున 'K' అనే ఆంగ్ర అక్షరాన్ని చెక్కించు కున్నాడు. నైజాము స్వాధీనంలోనికి వచ్చిన తర్వాతా ఆ గుర్తును 'K K' అనగా "కింగ్ కోటీ"గా మార్పించారు. ఆ ప్యాలెస్సే అతని అధికార నివాసముగా వుండేది. అందుకే దాని పేరు కింగ్ కోటి అని స్థిర పడింది. ఈ ప్యాలెస్ లో విలువైన రత్నాలు, మణి మాణిక్యాలు మొదలగు విలువైన వజ్రాలు ఇనుప పెట్టెలలో తాళం వేసి భద్ర పరచబడి వుండేవి.
విశాలమైన ఈ కింగ్ కోటి ప్యాలెస్ ఆవరణములో మూడు ప్రధానమైన భవనములున్నవి. హైదరాబాద్ చివరి నైజాము తనకొరకు ఒక పెద్ద గ్రంథాలయాన్ని కూడా ఇందులో ఏర్పాటు చేసుకున్నారు.
హైదరాబాద్ రాజ్యం భారత దేశంలో విలీనమైన తర్వాత ఈ ప్యాలెస్ లోని తూర్పు వైపున వున్న భవనాలలో ప్రస్తుత ప్రభుత్వం ఆస్పత్రిని నడుపుతున్నది. ఈ భవనాలలో ఆ రోజుల్లో రాజరికపు ఉత్సవాల కొరము ఉప యోగించే వారు. పశ్చిమ భాగాన వున్న భవనాలు నజరీ బాగ్ లేదా ముబారక్ భవనాలుగా పిలువ బడేవి. అవి నైజాము వారి వ్వక్తిగత భవనాలుగా ఈ నాటికి స్థిరంగా ఉన్నాయి.
ఈ కింగ్ కోటి ప్యాలెస్ ప్రాంగణానికి వున్న ప్రధాన ద్వారానికి ఎప్పుడు ఒక పరదా వేలాడేసి వుంటుంది. అందుకే దానికి పరదా ద్వారము అని పేరు స్థిర పడి పోయింది. ఆ రోజుల్లో నైజాము అంతఃపురంలో లేకుంటే ఈ పరదా పైకి లేపి వుంచే వారు. లోపల వుంటే పరదా క్రిందికి దించి వుంచే వారు. ఈ ద్వారానికి ఆయుధాలు కలిగిన సైనికులు కాపలా దారులుగా వుండేవారు. ప్రస్తుతం ఈ పరదా గేటుకు పరదా ఎల్లప్పుడు క్రిందికి దించే వుంటుండి. చిత్రములో చూడ వచ్చు.
మూడవ భవనమైన ఉస్మాన్ మేన్షన్ ను 1980 వ సంవత్సరంలో కూలగొట్టి దాని స్థానంలో క్రొత్తగా ఒక హాస్పిటల్ ను ప్రభుత్వము నడుపుతున్నది. ముబారక్ మేన్షన్ భవనానికి పైన పెద్ద గడియారమున్నందున దాని ఘడియల్ గేట్ అని అంటారు. ఇందులోనె జుడి మస్జిద్ ఉంది. హైదరాబాదు చివరీ నైజాము (1911 - 1948) ఈ భవనములోనే పిబ్రవరి 24, 1967 లో మరణించారు. 
ఈ భవనాలన్నీ ముఖ్యంగా యూరోపియన్ వాస్తు కళా రీతులు ఎక్కువగా ప్రస్పుటిస్తున్నాయి. చుట్టూ అతి ఎత్తైన ప్రహరీ గోడతో పరివేష్టితమై భలంగా ఉంది.
ఈ ప్రాంతము రామ కోటి ప్రాంతంలో ఉంది. హైదరాబాదులో కోఠి అనే ప్రాంతం ఆ కింగ్ కోఠి పేరుమీదనే ప్రస్తుతం కూడా పిలువ బడుతున్నది.
https://en.wikipedia.org/wiki/King_Kothi_Palace/కింగ్ కోఠి పేలస్
పెద్దొడ్డి (మల్దకల్)
పెద్దొడ్డి, తెలంగాణ రాష్ట్రం, జోగులాంబ గద్వాల జిల్లా, మల్దకల్ మండలంలోని గ్రామం.
2013 జూలైలో జరిగిన గ్రామపంచాయతి ఎన్నికలలో గ్రామ సర్పంచిగా చిన్న తిమ్మారెడ్డి ఎన్నికయ్యారు.
రాయ వాచకం
రాయ వాచకం విశ్వనాథ నాయనయ్యరు గారి స్థానాపతి రచించిన చారిత్రిక గ్రంథం. శ్రీకృష్ణదేవరాయలు గురించి తెలియజేసేది కాబట్టి దీనికి రాయవాచకమని పేరు. స్థానాపతి అంటే సామంత రాజులు తమ ప్రతినిథిగా విజయనగర సామ్రాజ్యంలో నియమించుకున్న ఉద్యోగి. ఈ పుస్తకం పీఠికలో చెప్పినట్లుగా స్థానాపతి రాయల పట్టాభిషేకం, మంత్రులు రాజనీతిని ఉపదేశించడం, పొద్దున్నే రాజు దినచర్య, రాత్రి పట్టణ విహారం, అధికారులతో రాజు పనులు ఎలా చేయించుకునేవారు, గజపతుల మీద దండయాత్ర, తిరుమలలో మొక్కులు తీర్చుకోవడం లాంటి విషయాలు వివరించబడ్డాయి.
రాయవాచకాన్ని కాశీ విశ్వనాథ నాయనయ్య వారి స్థానాపతి రచించినట్టు చెప్తారే తప్ప రచయిత పేరు ఉండదు. స్థానాపతి అన్నది రచయిత ఉద్యోగ పదవి, విశ్వనాథ నాయనయ్య కైఫీయత్తుల్లో సుప్రసిద్ధుడైన మధుర నాయక రాజు విశ్వనాథ నాయకుడు అని భావిస్తారు. విశ్వనాథ నాయకుడి పాలనా కాలం కూడా అస్పష్టంగా ఉండడంతో ఈ రాయవాచకం రచనా కాలమూ అస్పష్టమే. కృష్ణరాయలు మరణించిన శతాబ్ది తర్వాత ఈ పుస్తకాన్ని విజయనగర సామంతుల నుంచి స్వతంత్ర పాలకులైన వారికి ప్రజల మద్దతు కోసం, తమను రాయల వారసులుగా స్థిరపరిచేందుకు గాను రాయవాచకాన్ని రచింపజేయడాన్ని భావించారు.
రాయవాచకం విజయనగర సామ్రాజ్యాన్ని పరిపాలించిన చక్రవర్తుల్లో ప్రముఖుడు, ప్రఖ్యాతుడు అయిన శ్రీకృష్ణ దేవరాయల దినచర్య, రాజ్యపాలన విశేషాలు, చాతుర్యం వంటి విషయాలను వివరించింది. రాయవాచకం స్థానాపతి తన పాలకుడు విశ్వనాథ నాయనయ్యకు సమర్పించిన నివేదిక తరహాలో సాగుతుంది, కృష్ణరాయల పట్టాభిషేకంతో ప్రారంభమై కళింగరాజు గజపతిపై విజయంతో ముగుస్తుంది. రాయల వారి స్నానపానాలు, ఆహార విహారాలు, పాలనా విధానాలు వగైరాలన్నీ పుస్తకంలో ప్రస్తావించారు.
విజయ విలాసము
విజయవిలాసం కావ్యాన్ని చేమకూర వెంకటకవి రచించారు. ఈయనను వెంకన్న, వెంకటయ్య అని వ్యవహరించేవారు.
విజయుడు అనగా అర్జనుడు. అతడి విజయగాధను తెలిపేది కనుక ఇది విజయవిలాసం అనబడినది. ఇందులో ముగ్గురు కావ్యనాయికలు, ఈ నాయకుడు అర్జునుడు కలరు. కావ్యనాయికలు, ఉలూచి, చిత్రాంగద, సుభద్ర లు.
క్రీ.శ.1630 కాలానికి చెందిన చేమకూర వెంకన్న స్వయంగా కవియైన రఘునాథ నాయకుని ఆస్థానంలోని ప్రముఖ కవి. దక్షిణాంధ్ర కాలానికి సంబంధించిన శృంగారభరితమైన ఇతివృత్తాన్ని చేమకూర వెంకన్న చమత్కారభరితమైన శైలితో మేళవిస్తూ విజయ విలాసము కావ్యాన్ని రచించారు.
విజయ విలాసంలో కథ భారతంలోనిది. బ్రాహ్మణ గోసంరక్షణార్థం, విల్లంబుల కోసం అర్జునుడు ధర్మరాజు అంతఃపురం వైపు వెడతాడు. ఆ ఏడాది ద్రౌపదీదేవి ధర్మరాజు సన్నిధిని ఉంది. నియమం ప్రకారం అర్జునుడు అటు వెళ్లకూడదు. కానీ పరాకున వెళ్ళాడు. దానికి ప్రాయశ్చిత్తంగా భూప్రదక్షిణకు బయలుదేరాడు. తోడుగా విశారదుడనే నర్మసచివుడు కూడా వెళ్ళాడు. గంగానది యొక్క పరివాహక ప్రాంత పుణ్యక్షేత్ర సంధర్శనలో ఉలూచి అనే నాగకన్య అతడిని మోహించి తనవెంట నాగలోకానికి తీసుకెళ్ళడం వారిరివురకూ ఇలావంతుడు జన్మించడం, తదనంతరం పాండ్యరాజ్యం సంధర్శనలో మలయధ్వజ మహారాజు కూతురు అయిన చిత్రాంగధను వివాహమాడి బబ్రువాహనుని కని అతడిని మామగారికి దత్తతివ్వడం, తర్వాత ద్వారక సంధర్శనలో శ్రీకృష్ణుని చెల్లెలు సుభద్రనీ వివాహమాడడం ఇదీ కావ్యంలోని ఇతివృత్తం.
ఈ గ్రంథమును తంజావూరు రాజయిన రఘునాథరాజు నాకు అంకితము ఇవ్వబడింది. 
ఈ గ్రంథమునకు తాపీ ధర్మారావు గారు రచించిన హృదయోల్లాస విలాసము అను వ్యాఖ్యానము బహుళ ప్రాముఖమైనది.
శోధన (కథలు)
బలివాడ కాంతారావు గారు అనేక రచనలు చేసారు. ఆయన రాసిన అనేక కథల్లో చాలావరకూ ఏరి కూర్చిన రచన శోధన కథలు. తెలుగు సాహిత్యంలో ఉత్తరాంధ్ర జనజీవన విధానాన్ని చిత్రిస్తూ సాగిన కథలు ఈ శోధన కథలు.
ఈయన ఆంధ్రప్రదేశ్ లోని శ్రీకాకుళం జిల్లాలోని మడపాం అనే గ్రామంలో జన్మించాడు. భారత సైన్యంలో వివిధ కేడర్లలో పనిచేశాడు. 38 దాకా నవలలు రాశాడు. ఇంకా 400 దాకా కథలు, 5 నాటికలు, రేడియో నాటికలు రచించాడు.ఈ పుస్తకంలో 49 కథలు, 5 కథానికలు సంకలనం చేసారు. వాటిలో
ఎన్డీటీవీ
న్యూ ఢిల్లీ టెలివిజన్ లేదా ఎన్డీటీవీ 1988 లో మరియు లచే స్థాపించబడిన ఒక భారతీయ వార్తా ప్రసార సంస్థ.
ఈ సంస్థకు పలు ఛానెళ్ళు కలవు. వీటిలో కొన్ని
సూడోఎఫిడ్రిన్
సూడోఎఫిడ్రిన్ (Pseudoephedrine; or ; PSE) ఒక రకమైన మందు. దీనిని ఎక్కువగా జలుబు చేసిన వారిలో ముక్కునుండి నీరుకారడం తగ్గించడానికి ఉపయోగిస్తారు. కొంతమంది నిద్రరాకుండా కూడా మేలుకొని వుండడానికి కూడా వాడుతున్నారు.
దీని ముఖ్యమైన లవణాలు సూడోఎఫిడ్రిన్ హైడ్రోక్లోరైడ్ (pseudoephedrine hydrochloride) మరియు సూడోఎఫిడ్రిన్ సల్ఫేట్ (pseudoephedrine sulfate) చాలా జలుబు మందులలో ఇతర ఏంటీహిస్టమిన్ మందులతోను, ఏస్పిరిన్, ఐబూప్రోఫెన్, పారాసిటమాల్ వంటి నొప్పి నివారణ మందులతో కలుపి అమ్మబడుతున్నాయి.
బీద బ్రతుకు (పుస్తకము)
"జైలులోని కొందరు ఖైదీలు తోటి ఖైదీలకు మంగలి పని చేసేవారు. వారికి పీపా ఇనుప రేకులను సాన పట్టించి ఇచ్చి వాటితో క్షౌరం చేయమనే వారు. రాజకీయ ఖైదీలమైన మేము ఆ పీపా రేకులతో క్షౌరం చేయించుకొనే వారము కాదు. గడ్డాలు, మీసాలు పెంచుకొని తిరిగే వారము. క్షౌరం చేయించు కోనందుకు జైలు సూపరింటెండెంటు మాకాళ్ళకు బేడీలు వేసి శిక్ష విధించే వారు. మేము శిక్ష అనుభవించడానికి ఒప్పుకునే వాళ్ళమే కాని పీపా రేకు కత్తులతో గడ్డాలు చేయించు కోడానికి సమ్మతించే వాళ్ళం కాదు."
"నెల్లూరులో హిందీ చదువు తున్నందుకు నెలకు నాలుగు రూఫాయలు ఉపకార వేతనం ఇచ్చే వారు. ఆ రోజుల్లో నెల్లూరులో భోజన హోటల్ల ల్లో రెండు పూటలకు భోజనానినికి నెలకు 7 రూపాయలు తీసుకునే వారు. నావద్ద నాలుగు రూపాయలు తప్ప అదనంగా ఒక్క దమ్మిడీ కూడ లేదు. అందుచేత ఒక బ్రాహ్మణ హోటల్ యజమాను రాలిని బ్రతిమాలుకొని ఉదయం 12 గంటలకు ఒక్క పూట భోజనానికి నెలకు మూడున్నర రూపాయలిస్తానని అంగీక రింప జేసి మిగగా అర్థ రూపాయితో రాత్రికి భోజనానికి బదులు ఒక కాణీకి వేయించిన శెనగ పప్పు బెల్లము తిని నీళ్ళు తాగి పడుకునే వాణ్ణి. కాని రెండు నెలల తర్వాత ఆ హోటల్ యజమాను రాలి కొడుకు తల్లికి నేను రెండు పూటలా అన్నం తింటున్నానని చెప్పి నన్ను మానిపించాడు." (పుట. 47)
"మహాత్మా గాంధీజీ హరిజన దేవాలయ ప్రవేశ ఉద్యమ సందర్భ పర్యటనలో ఆంధ్ర ప్రాంతానికి వచ్చినప్పుడు ఒక రాత్రి అయితా నగర్ లో మకాం చేశారు. అప్పుడు మహాత్మా గాంధీ గారికి సేవ చేయడానికి, వారితో కొద్ది సేపు మాట్లాడడానికి, వారి హిందీ ఉపన్యాసాన్ని తెలుగులోనికి అనువదించ డానికి నాకు అవకాశం లభించింది. ఆ సందర్బంలో అయితా నగర్ రామాలయములోనికి హరిజనుల ప్రవేశం జరిగింది." (పుట.50)
"ఆరోజుల్లో... వడ్ల బస్తా ఖరీరు రెండున్నర రూపాయల నుండి మూడు రూపాయలుండేది. బియ్యం బస్తా ఖరీదు ఏడున్నర నుంచి ఎనిమిది రూపాయల వరకుండేది. పాత చిన్న మోటరు కారు 400–500 రూపాయలకు, క్రొత్తది 3-- 4 వేల రూపాలయలే వచ్చేవి. బియ్యం రూపాయకు 15 కిలోలు వచ్చేవి. ... (పుట. 58)
శ్రీ యలమంచలి వెంకటప్పయ్య గారు 98 సంవత్సరాలు నిండు జీవితాన్ని గాందేయ మార్గంలో, సామాజిక స్పృహతో గడిపి చని పోయిన తర్వాత కూడా తన శరీరాన్ని ఏదైనా ఒక వైద్య కళాశాలకు దానమివ్వ వలసినదిగా ప్రమాణ పత్రాన్ని వ్రాసారు. విజయ వాడలోని సిద్దార్థ వైద్య కళాశాల వారు వెంకటప్పయ్య గారి భౌతిక శరీరాన్ని స్వీక్రించారు. తద్వారా అతని కళ్ళను ఇద్దరు అందులకిచ్చి వారికి నేత్ర దానం చేయ గలిగారు.
బెంజిడిన్
బెంజిడిన్ (Benzidine or 4,4'-diaminobiphenyl) ఒక ఆర్గానిక్ కాంపౌండ్. దీని రసాయన ఫార్ములా: (CHNH). దీనిని ప్రయోగశాలలో సయనైడ్ మరియు రక్తం ఉన్నది/లేనిది తెలుసుకొనడానికి ఉపయోగించేవారు. కొన్ని వర్ణకాల తయారీలో ఉపయోగిస్తారు. అయితే దీని వాడడం వలన మూత్రకోశపు క్యాన్సర్ వస్తుందని తెలిసిన తర్వాత దీని స్థానంలో కొన్ని ఇతర రసాయనాలను ఉపయోగిస్తున్నారు. 
అందువలన దీనిని జాగ్రత్త వహించాలసిన రసాయనాల జాబితాలో చేర్చారు.
అనుపమ రాఘవన్
అనుపమ రాఘవన్ తొలి భారతీయ ఖగోళ భౌతిక శాస్త్రవేత్త.
ఒక దశాబ్ద కాలం పాటు న్యూఢిల్లీ లోనినెహ్రూ ప్లానిటోరియం డైరక్టరుగా పనిచేసిన ఈమె మద్రాసు లో జన్మించారు. బాల్యం నుండి అంతరిక్షం మీద ఆసక్తి పెంచుకొని, విజ్ఞాన శాస్త్రంలో ఉన్నత విద్యను చదివారు. కొడైకెనాల్ లోని సోలార్ అబ్జర్వేటరీలో కొంతకాలం పరిశోధనలు నిర్వహించారు. ఆతర్వాత కాన్పూర్, ఢిల్లీ నగరాలలోని ఐ.ఐ.తి ఆస్ట్రోఫిజిక్స్ లెక్చరర్గా ఉండి విద్యార్థులలో రోదసి విజ్ఞానాన్ని నూరిపోసారు.
డాక్టర్ అనుపమ గారు ప్రధానంగా యువతలో విశ్వజ్ఞానం మీద ఆసక్తి, అభిరుచిని కలిగించడానికి విశెష కృషి చేసారు. అంతరిక్ష రంగంలో మాతృదేశం ఉన్నత శిఖరాలను అధిరోహించడానికి తన వంతు పాత్ర పోషించారు. విజ్ఞాన శాస్త్రం అంతరిక్ష రంగం గూర్చి విశేష ప్రచారం చేసారు. విద్యార్థుల అవగాహనకు అందే రీతిలో "Celestial Hide and Seek" అనే పేరుతో గ్రహణాల మీద ఒక విజ్ఞాన గ్రంథాన్ని వ్రాసారు. మద్రాసు లోని అడాయార్ లైబ్రరీలో ప్రాచీన భారతీయ ఖగోళ శాస్త్రవేత్తలు రాసిన లిఖిత ప్రతులను గాఢ అధ్యయనం చేసారు. నక్షత్రముల గమనము నుంచి మన పూర్వీకులు ఏ విధంగా స్ఫూర్తి అందుకున్నదీ వివరిస్తూ పరిశోదహ్నా పత్రాలను వెలువరించారు.
ఖగోళ శాస్త్రాన్ని వురాతత్వ శాస్త్రంతో మేళవించి, సాహిత్యం, గణీత శాస్త్రములకు ముడిపెట్టి పలు పరిశోధనలు చేశారు. జాతీయ అంతర్జాతీయ సదస్సులలో ఉపన్యసించారు. ఈమె భర్త రాఘవన్ కూడా శాస్త్రవేత్త. ఈమెను అన్ని విధాలుగా ప్రోత్సహించి, ఈమె పరిశోధనలకు సహాయ సహకారాలు అందించారు. న్యూఢిల్లీలో "అమెచ్యూర్ అస్ట్రానమర్స్ సొసైటీ"ని స్థాపించి యువతరాన్ని ఖగోళ శాస్త్రం వైపుకు మళ్ళించిన ఆమె 2007, ఫిబ్రవరి 23 న మరణించారు.
శేషభట్టరు సింగరాచార్యులు
శేషభట్టరు సింగరాచార్యులు మహబూబ్ నగర్ జిల్లా లోని జటప్రోలు సంస్థానంలో ఆస్థానకవిగా ఉండేవాడు. సంస్థానపు ప్రభువు చిన మాధవరావు సింగరాచార్యులను ఆదరించారు. ఇతనికి గడియకు నూరు పద్యాలు చెప్పగల దిట్టని, రోజుకో గ్రంథం రాయగల సమర్థుడని పేరుంది. 'కేశవ విలాసం ' అను ప్రబంధం వీరి ప్రముఖ రచన... చిన మాధవరావు కోరిక మేరకు వీరు 'శూద్ర ధర్మోత్పల ద్యోతినీస్మృతి కౌముది ' అను దీర్ఘ శీర్షిక కలిగిన మరో రచన చేశారు. ఈ గ్రంథం శ్రీరాయ మదనపాలుడు అదే పేరుతో రచించిన గీర్వాణ గ్రంథానికి వ్యాఖ్యాన రూప అనువాదం. శూద్రులకు గర్భధానాది సంస్కారాలు, పల్లెలా తోమాలి, ఎలా పడుకోవాలి మొదలగు అనేక విషయాలు ఇందులో వర్ణితాలు. కవి ఈ గ్రంథాన్ని జటప్రోలు సంస్థానపు ప్రభువైన చిన మాధవరావు తండ్రి నరసింగరావుకు అంకితమిచ్చాడు.
అమ్మమ్మ చదువు (పుస్తకం)
"అమ్మమ్మ చదువు." మంచి కథల పుస్తకం.
సుథామూర్తి వీరు ఇన్పోసిస్ నారాయణ మూర్తిగారి సతీమణి. వీరు "కథలు చెప్పడం అంత సులబం కాదు." అంటూనే అతి సునాయాసంగా అతి మంచి కథలను చెప్పారు ఈ పుస్తకంలో. వీటిని కథలు అనడం కన్నా రచయిత జీవిత పాఠాలు అని అంటే ఇంకా బాగుంటుంది. ఇందులో వున్న కథలన్నీ రచయిత అనుభవాలె. ఈ కథలు అనేక భాషలలో అనువదించ బడ్డాయి. ఈ పుస్తకం ఆంగ్ల మూలానికి తెలుగు అనువాదం.అనువాదం: ద్వారక: చాల చక్కని తెలుగు అనువాదము. ఇందులోఅమ్మమ్మ చదువు అనే కథతో పాటు 35 కథలున్నాయి.
రమణ్ సింగ్
రమణ్ సింగ్ (Raman Singh) చత్తీస్‌గఢ్ రాష్ట్రానికి చెందిన రాజకీయ నాయకుడు మరియు ప్రస్తుత ముఖ్యమంత్రి. 1952లో జన్మించిన రమణ్‌సింగ్ వైద్యుడిగా ఉంటూ ఆర్.ఎస్.ఎస్.తో అనుబంధం పొంది, ఆ తర్వాత రాజకీయాలలో ప్రవేశించి, అంచెలంచెలుగా ఎదిగి, 2003లో తొలిసారిగా ముఖ్యమంత్రి పదవి పొంది ఇప్పటివరకు 3 సార్లు విజయం సాధించి కొనసాగుతున్నారు.
రమణ్‌సింగ్ అక్టోబరు 15, 1952న రాజ్‌పుత్ కుటుంబంలో జన్మించారు. తల్లిదండ్రులు వీరభద్రసింగ్ ఠాకూర్, సుధాసింగ్‌లు. రమణ్ సింగ్ ప్రారంభంలో ఆయుర్వేద వైద్యుడిగా పనిచేశారు. వీణాసింగ్‌ను వివాహం చేసుకున్నారు.
వైద్యుడిగా ఉన్నప్పుడే ఆరెస్సెస్‌తో అనుబంధం కొనసాగించిన రమణ్ సింగ్, రాజకీయాలలో ప్రవేశించి భారతీయ జనసంఘ్లో చేరి, 1976-77లో ఆ పార్టీ కవార్థా శాఖ అధ్యక్షుడిగా నియమితులైనారు. 1983లో కవార్థా పురపాలక సంఘం కౌన్సిలర్‌గా ఎన్నికయ్యారు. 1990 మరియు 1993లలో మధ్యప్రదేశ్ శాసనసభ సభ్యుడిగా విజయం సాధించారు. 1999లో రాజ్‌నందగాన్ లోకసభ నియోజకవర్గం నుంచి 13వ లోకసభకు విజయం సాధించి అటల్ బిహారి వాజపేయి మంత్రివర్గంలో స్థానం పొందారు. చత్తీస్‌గఢ్ రాష్ట్రం ఏర్పడిన పిదప ఆ రాష్ట్ర భారతీయ జనతా పార్టీ అధ్యక్షుడైనారు. 2003లో పార్టీని విజయపథంలో నడిపించి ముఖ్యమంత్రి పదవి రేసులో ఉన్న దిలీప్ సింగ్ జుదేవ్ అవినీతి కేసులో ఇరుక్కోవడంతో ఈయనకు అవకాశం లభించింది. 2005లో నక్సలైట్ల స్ంస్థలను నిషేధించడంతో పాటు కాంగ్రెస్ నేత మహేంద్రకర్మ ప్రారంభించిన సల్వాజుడుంకు బహిరంగ మద్దతు ప్రకటించారు. 2008 శాసనసభ ఎన్నికలలోనూ, 2013 శాసనసభ ఎన్నికలలోనూ పార్టీని గెలిపించి ముఖ్యమంత్రి పదవిలో కొనసాగుతున్నారు.
టాయ్ స్టోరీ
టాయ్ స్టోరీ 1995 సంవత్సరంలో విడుదల అయిన కంప్యూటర్ యానిమేషన్ చలనచిత్రం. పిక్సర్ మొదటి సినిమా అయిన టాయ్ స్టోరీనే మొట్టమొదటి పూర్తి స్థాయి కంప్యూటర్ యానిమేటెడ్ చలనచిత్రం కావడం విశేషం. పిల్లవాడు మరియు అతడి ఆటబొమ్మల నేపథ్యంలో రూపొందిన ఈ చిత్రంలో మనుష్యులు ఉన్నప్పుడు బొమ్మలన్నీ వాటిలో జీవం లేనట్లుగా నటిస్తాయి. స్టీవ్ జాబ్స్ మరియు ఎడ్విన్ కట్మల్ దీనికి ఎక్జిక్యూటివ్ నిర్మాతలు.
శ్రీకాళహస్తి మహాత్మ్యము
శ్రీకాళహస్తి మహాత్మ్యము ధూర్జటి రచించిన తెలుగు ప్రబంధం. ఇందులో నాలుగాశ్వాసాలున్నాయి. శ్రీకాళహస్తి క్షేత్ర మహాత్మ్యాన్ని తెలియజేసే కావ్యమిది. ఇందులో శివభక్తులైన చెలది, నాగుబాము, ఏనుగు మరియు తిన్నని కథలున్నాయి.
వ్రాతప్రతిగా ఉన్న కాళహస్తి మహాత్మ్యాన్ని ప్రచురణలోకి తెచ్చే సంకల్పంతో కృషిచేసిన వారు కొత్తపల్లి వెంకట పద్మనాభశాస్త్రి ఆయన ఎంతో కృషిచేసి తయారుచేసిన ప్రతి దోషభూయిష్టముగా ఉండడంతో మరలా రెండవ ముద్రణను సరిగా వేయించే ప్రయత్నంలో కృషిచేస్తుండగా మృతిచెందారు. ఆ మిగిలిన పనిని పద్మనాభ శాస్త్రి భార్య అన్నపూర్ణమ్మ కోరిక మేరకు వావిలికొలను సుబ్బారావు చేసి ప్రచురించారు.
కొత్తపల్లి మాసపత్రిక
కొత్తపల్లి బాలల కోసం రూపొందించబడిన మాసపత్రిక. ఇందులో రచనలు చాలా వరకూ విద్యార్థులచే రచించబడతాయి. ఇది ముద్రిత మరియు అముద్రిత (e-పుస్తకం) రూపాలలో అందుబాటులో ఉన్నది.
నిర్వచనోత్తర రామాయణం
నిర్వచనోత్తర రామాయణము తొలి తెలుగు ప్రబంధముగా ఖ్యాతిగాంచినది. హిందూ పురాణమైన రామాయణం ఆధారం చేసుకొని, దీనిని తిక్కన రచించాడు.
ఈ కావ్యంలోని పది ఆశ్వాసాలలో 1280 పద్యాలు ఉన్నాయి.
అయోధ్యకు మహారాజైన దశరథునికి శ్రీరామాదులు నలుగురు పుత్రులు జన్మించారు. శ్రీరాముడు శివధనుర్భంగం చేసి సీతను వివాహమాడాడు. సీతాలక్ష్మణులతో వనవాసం చేస్తూ, శూర్పణఖ గర్వమణచి, రావణకుంభకర్ణాదుల్ని వధించాడు. ఆ మహానుభావుడు అగ్ని దేవతా సన్నిధిని సీతను పరిగ్రహించి, విభీషణ సుగ్రీవ వాయునందనుల్ని ఆదరించి, దేవేంద్రాదులచే స్తుతింపబడి, లక్షణుడు పుష్పక విమానం తేగా అందులో సీతాసమేతుడై సపరివారంగా అయోధ్యా పట్టణానికి సంతోషంగా వెళ్లి, ప్రజల మన్ననలు పొంది, రాజ్యపాలన చేశాడు.
శ్రీరాముని కొలువుకూటానికి జనకాదులు వచ్చారు. అగస్త్యుడు శ్రీరామునికి విశ్రవసువు, వైశ్రవణుడు, సుకేతువు, మాల్యవదాదులు, రావణకుంభకర్ణ విభీషణుల వృత్తాంతం తెలిపాడు.
సీతారాములు ఉద్యాన జలవిహారాలు సల్పారు. సీతాదేవి గర్భవతి అయింది. శ్రీరాముడు లోకాపవాదభీతిచే, సీతను అడవిలో విడువమన్నట్లు లక్షణుడామెతో చెప్పాడు. వాల్మీకి మహర్షి సీతను తన ఆశ్రమానికి తీసుకొని వెళ్ళి మునిపత్నుల కప్పగించాఅడు.
శ్రీరాముడు అశ్వమేధయాగం చేశాడు. కుశలవులు యాగశాలలో రామాయణం గానంచేసి, శ్రీరామునిచే సన్మానించబడ్డారు. వాల్మీకి శ్రీరామునికి సీత వృత్తాంతం చెప్పి కుశలవుల్ని అతనికి అప్పగించాడు. సీత తన పాతివ్రత్య మహిమచే భూమిలో ప్రవేశించింది. శ్రీరాముడు లవకుశుల్ని అయోధ్యకు తీసికొనిపోయి రాజవిద్యలు నేర్పించాడు. శ్రీరామచంద్రుడు సకల జనానందకరంగా రాజ్యపాలన గావించాడు.
సముద్రమట్టానికి ఎత్తు
భౌగోళిక స్థానం యొక్క ఎలివేషన్ అనగా ఒక స్థిర సూచికకు కంటే పైనున్న ఎత్తు, సర్వసాధారణంగా ఒక సూచన జియాయిడ్, గురుత్వాకర్షణ ఉపరితలానికి సమానంగా తూలతూగగలిగినట్టి భూమి యొక్క సముద్రమట్టం యొక్క ఒక గణితశాస్త్ర నమూనా. ఎలివేషన్ లేదా జియోమెట్రిక్ ఎత్తు భూమి ఉపరితలం మీద పాయింట్లు సూచించేందుకు ప్రధానంగా ఉపయోగిస్తారు, అయితే అల్టిట్యూడ్ లేదా జియోపొటెన్షియల్ ఎత్తు ఉపరితలం పైకి కూడా పాయింట్ల కోసం ఉపయోగిస్తారు, ఎగురుతున్న విమానం లేదా క్షక్ష్య లోని అంతరిక్షనౌక వంటివి, మరియు లోతు ఉపరితలం క్రింది పాయింట్ల కోసం ఉపయోగిస్తారు.
వెంగళాయపాలెం
"వెంగళాయపాలెం" గుంటూరు జిల్లా, గుంటూరు మండలంకు చెందిన గ్రామం. పిన్ కోడ్ నం. 522 005., ఎస్.టి.డి.కోడ్ = 0863.
2013 జూలైలో ఈ గ్రామ పంచాయతీకి జరిగిన ఎన్నికలలో, శ్రీ వంగవోలు సాంబశివరావు సర్పంచిగా ఎన్నికైనారు. వీరు గుంటూరు జిల్లా సర్పంచులఫోరం ప్రధానకార్యదర్శిగా కూడా ఎన్నికైనారు. [2]&[3]వరి, అపరాలు, కూరగాయలు
వ్యవసాయం
శ్రీ వంగవోలు సుబ్బారావు, సేవారత్న పురస్కార గ్రహీత.
[2] ఈనాడు గుంటూరు సిటీ; 2014, జనవరి-1; 5వపేజీ.
[3] ఈనాడు గుంటూరు సిటీ/ప్రత్తిపాడు; 2014, ఆగస్టు=2; 2వపేజీ.
[4] ఈనాడు గుంటూరు సిటీ; 2015, ఆగస్టు=31; 25వపేజీ.
బాలభారతం(పత్రిక)
రామోజీ ఫౌండేషన్ ఆధ్వర్యంలో పిల్లల కోసం వెలువడుతున్న మాసపత్రిక బాలభారతం 
జూన్ 2013 లో తొలిసంచిక విడుదలైంది.
ఈ పత్రికలో ప్రధానంగా విజ్ఞానం, వినోదం, కళలు, సైన్సు, చరిత్ర, జీవిత చరిత్రలు, సమకాలీన అంశాలు మొదలైన అంశాలు ఉంటాయి.
ఫఫ్ డు ప్లెసిస్
ఫ్రాంకోయిస్ డు ప్లెసిస్ అలియాస్ ఫఫ్ డు ప్లెసిస్ దక్షిణాఫ్రికా దేశానికి చెందిన అంతర్జాతీయ క్రికెట్ ఆటగాడు.
ఫఫ్ డు ప్లెసిస్ 13 జూలై 1984 న దక్షిణాఫ్రికా లో జన్మించారు.
కోడిపందెం
కోడిపందెం అనేది రెండు పందెం కోళ్ళ మధ్య నిర్వహించే క్రీడ. ఈ పందేలను ప్రతీ యేటా సంక్రాంతి పండుగ సమయంలో నిర్వహిస్తుంటారు. ఈ పందాలు ప్రపంచ పురాతన పందాలుగా చరిత్రలో చెప్పబడ్డాయి. 6000 సంవత్సరాలకు పూర్వమే పర్షియా లో కోడి పందాలు జరిగాయని తెలుస్తున్నది. మన రాష్ట్రంలో తూర్పు, పశ్చిమ గోదావరి జిల్లాలలో భారీ ఏర్పాట్లతో పెద్ద ఎత్తున నిర్వహిస్తుంటారు. ఈ పందెం కోసం ప్రత్యేకంగా పెంచే కోడిపుంజులను పందెం కోళ్ళు అంటారు. వీటి ఆహార విషయంలో యజమానులు ఎంతో శ్రద్ధ వహించి పెంచుతారు. పందెం సమయంలో పందెం కోడి కాలికి మూడు నుండి నాలుగు అంగుళాలు చురకత్తిని కట్టి పందెంలోకి దించుతారు. బెట్టింగు జరిగే అవకాశం ఉన్నందున ఈ పందేల నిర్వహణ సాంప్రదాయంగా కొనసాగుతున్నప్పటికీ వీటి నిర్వహణకు ప్రభుత్వ అనుమతి ఉండదు.
ఈక రంగును బట్టి పందెం కోళ్లను రకరకాల పేర్లతో పిలుస్తారు. గోదావరి జిల్లాల్లో ఎక్కువగా డేగ, కాకి రకాలుంటాయి. ఆ తర్వాత నెమలి, పర్ల ఎక్కువగా కనిపిస్తాయి. చవల, సేతువ, కొక్కిరాయి, పచ్చకాకి, రసంగి, కౌజు, మైల, ఎరుపుగౌడు, తెలుపుగౌడు వంటి పలు రకాల కోళ్లుంటాయి. కోడి రంగు, సూర్యుని వెలుగుని బట్టి పందెం రాయుళ్లు రంగంలోకి దిగుతారు. కోడి పందేలను నాలుగు రకాలుగా నిర్వహిస్తారు. ఎత్తుడు దించుడు పందెం, చూపుడు పందెం, ముసుగు పందెం, డింకీ పందెం. వీటిల్లో ఎత్తుడు దింపుడు పందేలకు ఎక్కువ గిరాకీ ఉంటోంది. కోళ్లను తీసుకొచ్చిన వారు కాసే పందేల కంటే వాటిని చూడడానికి వచ్చేవారు కాసే పందేలే వందరెట్లు ఎక్కువగా జరుగుతాయి.
కోడికి కత్తి కడితే పందేల నిర్వాహకులకు కనకవర్షమే. నిర్వాహకులు ఒక పందెం సొమ్ములో 10 శాతాన్ని కేవులు(తీతలు)గా వసూలు చేస్తారు. ఒక్కో బరిలో రోజుకు తీతలే రూ.10 లక్షల నుంచి రూ.30 లక్షల వరకు ఉంటుందని అంచనా.
సంప్రదాయం పేరుతో సాగే కోడిపందేలలో డబ్బే పరమావధిగా మారింది. తరతరాలుగా వస్తున్న పందేలలో పాటించే నీతికి ఎప్పుడో తిలోదకాలిచ్చారు. కాలికి కట్టిన కత్తితో ప్రత్యర్థి పుంజును చిత్తు చేయగలిగిన పుంజునే విజయం వరించడం న్యాయం. అయితే, ఇప్పుడు త్వరగా పందేలు పూర్తిచేసేందుకు, అడ్డదారుల్లో గెలిచేందుకు కత్తులకు విషరసాయనాలు పూసేందుకు కొందరు పూనుకుంటున్నారు. అలాగే బరిలో దిగే కోళ్లకు స్టెరాయిడ్స్, పెయిన్‌కిల్లర్లు ఇష్టానుసారం వినియోగిస్తున్నారు.
కోడి పందెములు తెనుగువారి వినోదములలో చాలా ప్రాచీనమగు వినోదము. మన సారస్వతములో కేతనకవి కాలము నుండియు నారాయణకవి కాలము వరకు పలువురు కవులు ఈ పందెములను వర్ణించినారు. కోడి పందెపు శాస్త్రము కూడా చాలా ప్రాచీనమైనట్టిదే. నారాయణకవి ఈ విషయములో ఇట్లు వర్ణించినాడు:day
ద్వాత్రింశతి ఆయుధములు
ఈ ఆయుదములను దుర్గా పూజ సమయములో రాజు పూజించ వలసినవి.
పందెంకోడి (సినిమా)
పందెంకోడి అనేది 2005లో విడుదల అయిన తమిళ చలనచిత్రం.